Mond: Hrvatska, predsedavajući EU, organizovala pomen nacističkim ustašama | Novine Toronto\nPrvi put u Evropi posle 1945. je jedna zemlja, koja predsedava Evropskom unijom, organizovala događaj koji "činjenički znači naklonost dobu nacizma", piše francuski list Mond i navodi da je "Zagreb, koji predsedava EU, organizovao održavanje počasti vojnicima nacističkog hrvatskog ustaškog režima" u glavnom gradu Hrvatske i u Sarajevu.\nMond javlja i da je zbog toga više hiljada "duboko potresenih" građana, protivnika nacizma, održalo demonstracije ispred katedrale u Sarajevu, gde je održana pomen-misa vojnicima ustaškog režima.\nI, kako ističe, "zbog toga su već više nedelja antifašističke organizacije i predstavnici jevrejske, srpske i romske zajednice, čiji su pripadnici bili najveće žrtve nacističkog terora između 1941. i 1945, izražavali osudu tog događaja, čemu su se pridružile i muslimanske bošnjačke stranke".\nMond javlja da je više hiljada demonstranata protestovalo u času kad je dvadesetak katoličkih sveštenika održavalo pomen u sarajevskoj katedrali, "a protestna povorka je krenula iz četvrti Marijin Dvor, mesta poslednjeg ustaškog zločina, javnog vešanja 55 antifašista u martu 1945, a okončana je pred Večnim plamenom, spomenikom oslobođenja Sarajeva 6. aprila 1945".\nI zaključuje da je "organizator protesta, predsednik udruženja antifašista Nijaz Skenderagić izjavio da je to 'odgovor građanskog, slobodnog i antifašističkog Sarajeva onima koji pokušavaju da slave ratne zločince'".


Reporteri bez granica: Klima za medije u Srbiji se pogoršava - Društvo - Dnevni list Danas\nPočetna » Društvo » Reporteri bez granica: Klima za medije u Srbiji se pogoršava\nRazgovarali smo o bezbednosti novinara, o činjenici da se pojedini novinari osećaju uplašeno i o čitavoj klimi koja zapravo nije dobra, izjavila je Polin Ades-Mevel, direktorka kancelarije za Balkan organizacije „Reporteri bez granica“, posle današnjih razgovora sa predsednikom Srbije Aleksandrom Vučićem.\n2Piše: Beta 21. januara 2019. 20.53\nPolin Ades-Mevel je za tv N1 precizirala da su „Reporteri bez granica“ došli u Beograd da bi razgovarali sa predsednikom države, u želji da pokrenu određena pitanja u vezi sa atmosferom u zemlji, za koju smatraju da se pogoršava.\n„Iako smo videli da je predsednik bio spreman da govori o temama koji se odnose na slobodu medija, nismo uvereni da uzima u obzir u najvećoj mogućoj meri ovaj konkretan slučaj (napad na Milana Jovanovića)“, ističe ona.\nPolin Ades-Mevel dodaje da je ukazala na to da u istražnim radnjama koje se odnose na ranija ubistva nije bilo napretka i istakla da je jako važno da se prekine sa praksom nekažnjivosti, kao i da postoji odgovornost nalogodavaca, „master majndova“, kako bi se novinari osećali bezbednije.\n„Pozicija predsednika Srbije je da je otvoren za razgovor sa nama, mi pozdravljamo to što je on voljan da prizna da situacija u Srbiji nije idealna, ali ne delimo isti stav kada je reč o tome kakva je situacija zaista… mi se zaista nadamo da će dobru diskusiju koju smo imali ispratiti i dela, konkretne akcije“, ocenjuje u razgovoru za tv N1 Polin Ades-Mevel.\nAleksandar Vučić, mediji, novianri, reporteri bez granicaBeograd\nVučić Reporterima bez granica: Medijska situacija daleko od idealne\n21. januara 2019. u 22.14\nNaravno da ce predsednik sve u ciniti da poboljsa medijske slobode u Srbiji. Evo obecava da ce u narednih nekoliko dana biti na svim nacionalnim frekfencijama bez prestanka.\n22. januara 2019. u 08.15\nBas tako? Sta drugo od njega i ocekivati, patoloska potreba za samoreklamiranje koje prevazilazi svaki ukus???


Selaković: Od velike važnosti što Mađarska promoviše Srbiju kao ključnu zemlju regiona - Glas Srpske\nSrna 25.11.2021 17:42\nBEOGRAD - Ministar spoljnih poslova Srbije Nikola Selaković izjavio je u Budimpešti da je za Srbiju od velike važnosti što Mađarska svuda promoviše Srbiju kao ključnu zemlju zapadnog Balkana po pitanju političke stabilnosti, ekonomskog razvoja i uticaja na mir i stabilnost u regionu.\nOn je nakon sastanka sa šefom mađarske diplomatije Peterom Sijartom ocijenio da su odnosi dvije zemlje na najvišem nivou u istoriji, da trgovinska razmjena raste, te da je u stalnom porastu broj mađarskih kompanija koje posluju u Srbiji.\n"To pokazuje koliko su dve privrede povezane i koliko dobri politički odnosi doprinose intenziviranju ekonomske saradnje", rekao je Selaković i zahvalio za podršku koju Mađarska daje evropskom putu Srbije, saopšteno je iz Ministarstva spoljnih poslova Srbije.\nSijarto je konstatovao da odnosi Mađarske i Srbije mogu da se okarakterišu kao prijateljski, od čega profitiraju obje nacije.\nOn je ukazao na značaj željezničkog povezivanja dvije zemlje i naglasio da će mađarska dionica na brzoj pruzi Budimpešta-Beograd biti završena do 2025, a dionica na pravcu Segedin-Subotica do kraja 2022. godine.\nSijarto je istakao značaj saradnje na suzbijanju ilegalnih migracija, i dodao da mađarski policajci učestvuju u zaštiti južnih granica Srbije.


Voriorsi bez milosti za Rokitse i "crvenookog" Hardena - BIGportal.ba\n1 Maja, 2019 078\nKošarkaši Golden Stejta pobedili su na svom terenu Hjuston sa 115:109 u drugoj utakmici polufinalne serije Zapadne konferencije NBA.\nMeč je obeležila povreda Džejmsa Hardena u prvom poluvremenu, kada je dobio udarac u predelu očiju. Morao je nakratko da napusti igru, a kada se vratio, bilo je jasno da ima velikih problema zbog toga.\nU pobedničkom timu najbolji je bio Kevin Durent sa 29 poena,uz pet skokova i četiri asistencije. Klej Tompson je postigao 21 poen, a Stef Kari 20.\nHarden i tako povređen, sa očiglednim znacima da mu je smetalo jako svetlo u dvorani u nastavku meča, završio je susret sa 29 poena uz sedam skokova i četiri asistencije.\nNaredni, treći susret igra se u nedelju 5. maja u Hjustonu sa početkom u 02.30 po centralnoevropskom vremenu.


Coca-Cola HBC Srbija - Coke Summership program prakse\nDatum postavljanja: 12.05.2017 15:48:40\nPOZIV STUDENTIMA ZA 5 JUBILARNI COKE SUMMERSHIP PROGRAM PRAKSE\nZABAVITE SE STIČUĆI ZNANJA I POSLOVNO ISKUSTVO\nEkonomski fakultet Univerziteta u Kragujevcu poziva sve studente treće i četvrte godine, apsolvente, diplomce, kao i polaznike master studija da se prijave na jedinstven, peti jubilarni, Coke Summership program prakse, u organizaciji Coca-Cola HBC Srbija.\nSvi zainteresovani studenti koji žele da povećaju sebi šanse za uspešan početak poslovne karijere, steknu dodatna znanja i provedu uzbudljivo leto, mogu se prijaviti u periodu od 12. do 19. maja 2017. godine na sajtu www.cokesummership.com .\nProgram prakse pruža priliku studentima da kroz rad sa mentorima, edukaciju, treninge i upoznavanje funkcionisanja velikog poslovnog sistema uspešno započnu poslovnu karijeru. U programu je do sada učestvovalo preko 120 polaznika, a više od 40 njih je nakon prakse dobilo posao u kompaniji.\nTokom šestonedeljnog programa, studenti će imati priliku da usavrše svoje liderske sposobnosti, poslovnu komunikaciju i efikasno upravljanje vremenom, veštine u upravljanju projektima, kao i veštine prezentovanja. Na nedeljnom nivou, polaznici će imati priliku da stiču iskustvo kroz četiri dana rada na konkretnom projektu sa mentorom i jedan dan interaktivnih predavanja, u kojima su predavači top menadžeri kompanije, ali i stručnjaci iz poslovnih organizacija sa kojima kompanija sarađuje.\nPotvrdu o završenoj praksi dobijaju svi studenti koji završe program, ali i ulaze u bazu za potencijalne zaposlene kompanije Coca-Cola HBC Srbija.


Vesti online / Vesti / Svet / Đinping i Erdogan: Mir na Bliskom istoku zajednički interes\nPredsednik Kine Si Đinping sastao se u subotu s turskim predsednikom Redžepom Tajipom Erdoganom, s kojim je razgovarao, pre svega, o situaciji na Bliskom istoku, saopštilo je Ministarstvo inostranih poslova Kine.\nRedžep Tajip Erdogan (levo) na ekonomskom forumu sa Si Đinpingom (desno)\n- Bliski istok koji se razvija i na kojem vladaju mir i stabilnost u zajedničkom je interesu međunarodne zajednice. Kina namerava da jača kontakte sa svim stranama, da doprinese tome da na Bliskom istoku što je moguće pre budu postignuti mir i stabilnost - izjavio je Si Đinping.\nTurski predsednik je istakao da Ankara namerava da održava kontakt s Pekingom u vezi sa situacijom na Bliskom istoku.\nPrema njegovim rečima, Turska namerava da u okviru realizacije strategije "Jedan pojas - jedan put" jača investicionu i saobraćajnu saradnju s Kinom, kao i saradnju u sferi interneta i izgradnji infrastrukture.\nDvojica lidera su nakon sastanka pratili ceremoniju potpisivanja dokumenata o saradnji Pekinga i Ankare u sferi kulture, pravosuđa, komunikacija i u drugim oblastima.\nSVET Stvara se supersavez: Rusija, Turska, Kina i Pakistan?


Posjeta predstavnica regionalne platforme KOOPERATIVA Crnoj Gori\n21-23. septembra 2015. u Crnoj Gori će boraviti četiri predstavnice regionalne platforme KOOPERATIVA čije se sjedište nalazi u Zagrebu. Posjeta se organizuje u saradnji sa našom organizacijom, s obzirom da je Tatjana Rajić, programska menadžerka Expeditio, od nedavno članica Upravnog odbora te mreže. Cilj posjete je da se članice Kooperative iz Slovenije, Hrvatske, Srbije i Makedonije bliže upoznaju sa radom i djelovanjem nezavisne kulturne scene u Crnoj Gori, kako bismo mogli zajednički raditi na njenom osnaživanju i daljem razvoju.\nTakođe, jedna od tema posjete KOOPERATIVE je i rad na razvoju partnerskih odnosa aktera nezavisne kulturne scene, kako u samoj Crnoj Gori, tako i sa organizacijama koje djeluju na području Regije.\nKooperativu su zajednički osnovale 21 organizacija nezavisne kulture iz zemalja regiona: Bosne i Hercegovine, Crne Gore, Hrvatske, Kosova, Makedonije, Slovenije i Srbije, aktivne u svim područjima suvremenog kulturnog i umjetničkog stvaralaštva. Naša platforma djeluje na područjima osnaživanja kapaciteta organizacija nezavisne kulture prijenosom dobrih praksi i znanja; osnaživanja aktera koji doprinose razvitku kulturnih politika na području regije; te na stvaranju uslova za kontinuiranu realizaciju partnerskih projekata između organizacija nezavisne kulture koje djeluju u različitim zemljama Jugoistočne Europe. Više o KOOPERATIVI možete saznati na http://platforma-kooperativa.org/\n„Civilni sektor i nezavisna kulturna scena imaju veliki značaj za kulturu, povezuju je sa drugim kulturama, decentralizuju je, ali i mijenjaju negativne kulturne prakse i stereotipe. Kvalitet ove scene zavisi od kreativnosti i inovativnosti njenih aktera, njihove uključenosti u međunarodne projekte. U odnosu na nezavisne kulturne scene u okruženju, crnogorska nezavisna scena je nerazvijena. Potrebno je formirati operativnu bazu podataka u ovoj oblasti; uspostaviti strateško partnerstvo i bolju saradnju nezavisnih aktera kulture sa institucijama kulture na nacionalnom i lokalnom nivou; poboljšati menadžerske kapacitete učesnika nezavisne kulturne scene, a posebno na izradi prijedloga projekata za EU fondove za kulturu; obezbjediti prostor za stvaranje nezavisnih kulturnih centara namijenjenih njihovom djelovanju.“\nNacionalni program razvoja kulture Crne Gore 2011-15.


Jedan od najboljih Samsungovih telefona odlazi u zasluženu penziju – BGD Novine\nJedan od najboljih…\nČetiri godine nakon lansiranja, Samsung Galaxy S8 je dobio poslednje bezbednosno ažuriranje. Galaxy S8 serija je bila Samsungov trijumf kada se pojavila na tržištu 2017. godine, a model je tada skrenuo pažnju svojim smelim dizajnom koji je privukao brojne korisnike.\nS8 je pokrenuo revoluciju Galaxy uređaja, sa širokim ekranom od ivice do ivice, sa minimalnim okvirima što ga je činilo jednim od najlepših telefona u tom trenutku. Pored estetike, uređaj je ponudio odličan hardver i sjajnu kameru, u kombinaciji sa izuzetno sofisticiranom softverskom implementacijom, podseća The Verge.\nSamsung je nedavno uveo politiku pružanja četvorogodišnjeg bezbednosnog ažuriranja Galaxy uređajima, uključujući i modele S i A-serije. Premium uređaji imaju tendenciju da dobijaju mesečna ažuriranja, bar tokom prvih nekoliko godina, prenosi PC Press.\nSmatra se da je ovakav potez jedna od najboljih smernica podrške u mobilnoj industriji koja je u rangu sa Apple-ovim dugogodišnjim rasporedom ažuriranja. Dok su S8 i S8+ dostigli kraj perioda podrške, S8 Active je još uvek na rasporedu za kvartalna ažuriranja, a S8 Lite je na dvogodišnjem rasporedu.


Fotografija zabeležena 12. avgusta 2020. u centru Beograda. Iza kamere za osmatranje prilika u gradu, nazire se reklama za kinesku kompaniju Huawei.\nOdlaganje 5G mreže posledica pandemije: Tanja Matić, ministarka telekomunikacija u Vladi Srbije.\nRATEL u odgovoru na pitanja RSE navodi da ta regulatorna agencija nema nadležnost da utiče na utvrđivanje politike u oblasti elektronskih komunikacionih mreža i usluga, već da "vrši javna ovlašćenja u cilju efikasnog sprovođenja utvrđene politike u ovoj oblasti".\n"Agencija je u prethodnom periodu pripremala regulatorne i druge uslove koji su imali za krajnji cilj mogućnost da se radio-frekvencijski spektar koristi i za tehnologiju 5G", navodi RATEL.\n"Ukoliko operatoru nije dodeljena pojedinačna dozvola za korišćenje radio-frekvencija na osnovu javnog nadmetanja, on nema prirodni resurs za pružanje usluga mobilne telefonije, pa ni mobilne telefonije 5G u ovom slučaju", pojašnjava RATEL u odgovoru dostavljenom RSE.\nČlanovi Politbiroa Centralnog komiteta Kominističke partije Kine na sastanku sa predstavnicima Vlade Srbije 12. oktobra 2020 u Beogradu. Na levoj strani je i premijerka Ana Brnabić, na desnoj Jang Đieći (Yang Djiechi) član Politbiroao.\nIzgradnju mobilne mreže pete generacije u Srbiji, poznate kao 5G, za 2021. najavila je u intervjuu za RSE u julu 2020. tadašnja pomoćnica ministra trgovine, turizma i telekomunikacija Irini Reljin. Javno nadmetanje za radio frekvencije koje će biti korišćene za 5G tehnologiju, već je jednom odloženo.\nDirektorka kancelarije Evropske investicione banke za Zapadni Balkan, Dubravka Negre, uizjavi od 15. decembra najavila je da ta banka planira nove investicije u razvoj 5G mreže, dok će prioriteti, kako je rekla, biti podrška inovacijama i digitalizaciji, zaštita životne sredine, razvoj infrastrukture i bolja transportna povezanost država Zapadnog Balkana.\n“Poslednja izjava premijerke Ane Brnabić da građani Srbije u ovom trenutku nemaju nikakvu potrebu za 5G mrežom začuđujuća je, jer upravo od premijerke građani godinama slušaju da ćemo biti regionalni lider u oblasti digitalizacije i lider četvrte industrijske revolucije", navela je u saopštenju United Grupa dodavši da su u Bugarskoj započeli izgradnju 5G mreže, dok je za narednu godinu planirana izgradnja u Sloveniji i Hrvatskoj.


"Neki kažu da Tiranska platforma osuðuje srpsku vojsku" - B92.net\n"Neki kažu da Tiranska platforma osuðuje srpsku vojsku"\nZagreb -- Lider SDSM Zoran Zaev branio je u izjavi za HRT Tiransku platformu albanskih stranaka u Makedoniji za formiranje vlade s njegovom strankom.\nIzvor: Tanjug nedelja, 5.03.2017. | 22:33\nKako kaže, nema ništa loše u tome što u njoj postoji formulacija kojom se osuðuju vojske iz prošlog veka zbog ubijanja civilnog stanovništva.\n"Neki aludiraju na to da su to bile srpske vojske, neki da su bile nemaèke, italijanske ili bugarske, za vreme fašizma i Drugog balkanskog rata. Meðutim, osuðivanje da su vojske ubijale civile nije ništa strašno", rekao je Zaev.\n"Razlog opravdavaju time da je ta deklaracija potpisana u Tirani. Deklaracija je sastavljena u Makedoniji kao deo njihovih predizbornih programa, ali su se sastali u Albaniji kako bi se sve stranke albanskog bloka okupile na jednom mestu", rekao je lider socijaldemokrata.\nHRT navodi da je povodom politièke krize u Makedoniji, koja je poèela nakon što je predsednik te zemlje Ðorðe Ivanov odbio da dodeli mandat za sastav vlade Zaevu koji je imao potvrðenu natpoloviènu podršku u parlamentu nakon nedavnih izbora, lider SDSM izjavio da ipak ne oèekuje nasilje i sukobe.\n"Svi se toga bojimo, ali sam uveren da se to neæe dogoditi. Da je trebalo da se dogodi, dogodilo bi se puno ranije. Pregovorima smo došli do ovoga. Sreæan sam i ponosan što smo hemijskom olovkom i glasom skinuli režim sa vlasti. Ne mora da se lije krv da bi pao režim", naveo je Zaev.\nOn je situaciju u Makedoniji rekao "krajnje apsurdnom".\n"Verujem da je ovo privremena situacija, jer svet nam se smeje. Ovo demokratija ne poznaje, ovo je toliko kontradiktorno da to ne možete objasniti nikome. Dobijanje mandata može da znaèi i da možda neæemo uspeti da sastavimo vladu, ali sa 67 od 120 poslanika imamo pravo da dobijemo priliku", izjavio je Zaev.


Brnabić: Do kraja godine određene količine Fajzerove, ruske i kineske vakcine – Otvoreno\nPočetnaVestiBrnabić: Do kraja godine određene količine Fajzerove, ruske i kineske vakcine\nponedeljak, 21. decembra 2020 : 14:31\nPremijerka Srbije Ana Brnabić izjavila je da Srbija ima potpisane ugovore za vakcine za kovid 19 sa Fajzerom, kineskim Sinofarmom i ruskim proizvođačem vakcine Sputnjik V i izrazila nadu da će vakcinacija krenuti u narednim danima i da će struka odlučiti kojim će se redom građani vakcinisati.\n“Sve tri vakcine očekujemo da u određenim količinama dođu do kraja godine, čim budu stigle znaćete kolika je količina stigla”, rekla je Brnabić posle predstavljanja projekta za Ovčarsko-kablarsku klisuru u Ovčar Banji.\nOna je na pitanje novinara N1 o vakcinama rekla da ne zna kako nemaju informacije, kad i ona i predsednik stalno pričaju o vakcinama.\nBrnabić je novinarima rekla i da će kao i u vreme vanrednog stanja Ministarstvo unutrašnjih poslova sa sanitarnom inspekcijom kontrolisati državljane Srbije koji u narednom periodu budu ulazili u Srbiju bez negativnog PCR testa.\n“Od ponoći do jutros imali smo 205 građana koji su ušli bez PCR testa i oni će biti kontrolisani narednih 10 dana, ukoliko ne urade PCR test i on bude negativan”, rekla je Brnabić.\nUpitana o letovima za Veliku Britaniju, Brnabić je rekla da će odluku o tome da li će se let obustavljati doneti kada budu imali sve informacije.\nNa pitanje novinara N1 zašto se stalo sa uvođenjem 5G mreže, Brnabić je prvo uz osmeh rekla: “Naplaćujemo 3.000 dodatnih po testu, pa ćemo imati za 5G mrežu”, a onda ukazala da projekat nije zaustavljen i da Srbija ne kaska za Evropom.\nMinistarka za zaštitu životne sredine Irena Vujović na pitanje novinara o aerozagađenju rekla je da se problemi rešavanju jedan po jedan i da će Ministarstvo u 2021. imati bližu saradnju sa jedinicama lokalne samouprave, kako bi lokalne samouprave mogle da konkurišu za sredstva za zamenu kotlarnica u javnim ustanovama, ali i pošumljavanje i ozelenjavanje u cilju smanjnja aerozagađenja.\nBrnabić je u Ovčar Banji rekla da su izgradnjom autoputa do Požege stvoreni uslovi da se saobraćaj izmesti iz Ovčarsko-kablarske klisure i da se od tog područja napravi zaštićeno područje izuzetnih odlika, prirodno dobro prve kategorije.


Obama: Bit će intervencije u Siriji, samo je pitanje kada – Minber\nkol. 29, 2013 at 8:05 pm\nAmerički predsjednik Barack Obama izjavio je da nije pitanje hoće li biti intervencije u Siriji, već kada će do nje doći.\nObama je rekao da će se sirijska vlada suočiti sa “međunarodnim posljedicama” zbog prošlonedjeljnog hemijskog napada, ali je jasno stavio do znanja da bi svaka vojna intervencija bila ograničena kako SAD ne bi bile uvučene u još jedan rat na Bliskom istoku.\nPredsjednik SAD-a razgovarao je sa njemačkom kancelarkom Angelom Merkel, saopštile su Bijela kuća i njemačka vlada.\n“Obama i Merkelova razgovarali su telefonom o situaciji u Siriji. Riječ je o kontinuiranoj komunikaciji koju je predsjednik SAD-a pokrenuo povodom sirijskog problema”, objasnio je zamjenik portparola američkog predsjednika John Earnest.\nMeđutim, Earnest nije iznio detalje o sadržaju konverzacije ali je naglasio da se Obama posljednjih dana o pitanju upotrebe hemijskog oružja u Siriji konsultovao sa svojim saveznicima i međunarodnim partnerima.\nPrema riječima portparola njemačke vlade, Merkelova i Obama ocijenili su da je upotreba hemijskog gasa ozbiljno kršenje međunarodnog prava.\nDvoje zvaničnika se saglasilo da nastave tijesnu saradnju o mogućem međunarodnom reagovanju.\nČlanice Vijeća sigurnosti raspravljale o Siriji


Prikaz odluke u predmetu Zoran Stojanović i drugi protiv Srbije, predstavka broj 19322/18\nEvropski sud za ljudska prava (u daljem tekstu: Evropski sud) je 14. januara 2021. godine objavio odluku u predmetu Zoran Stojanović i drugi protiv Srbije, predstavka broj 19322/18.\nOvom odlukom Evropskog suda je proglašena kao nedopuštena predstavka koju su podnela 32 podnosioca pritužujući se na dužinu trajanja upravnog postupka koji se vodi pred Ministarstvom unutrašnjih poslova – Direkcija policije - Policijska uprava u Kragujevcu, odnosno na povredu člana 6, stav 1. Konvencije u vezi sa prekomernom dužinom upravnog postupka (skoro 11 godina).\nEvropski sud je prihvatio odbranu Republike Srbije da su podnosioci predstavki izgubili status žrtve, jer je Ustavni sud u odnosu na sve podnosioce izričito utvrdio povredu prava na suđenje u razumnom roku i dosudio im po 800 evra na ime naknade nematerijalne štete, koji iznosi su adekvatni i razumni, imajući u vidu, pored ostalog, i veliki broj podnosilaca. Tačnije, Evropski sud je primetio da za period od početka upravnog postupka (6. novembar 2009. godine) do dana donošenja odluke Ustavnog suda (26. oktobar 2017. godine), podnosioci ne mogu više tvrditi da su žrtve u smislu člana 34. Konvencije. Evropski sud je zauzeo stav da je iznos, iako niži od iznosa koji je dodeljivao Sud, razuman imajući u vidu posebne okolnosti slučaja, pre svega veliki broj podnosilaca predstavke i „prilično ograničen ulog u vezi sa slučajem“.\nU odnosu na period nakon 26. oktobra 2017. godine, Evropski sud je ocenio da podnosioci predstavke nisu iscrpeli sva delotvorna domaće pravna sredstva, odnosno jer nisu ponovo podneli Ustavnom sudu ustavne žalbe zbog bilo kakvih novih odlaganja.\nS obzirom na navedeno, Evropski sud je predstavku odbacio u skladu sa članom 35. st. 1, 3. i 4. Konvencije.


Dan online - Srbija: ,,Zaraženi' pušteni, koverte zarobljene - 2019-10-22\nSrbija ALBANSKI ČLANOVI CIK-A IZAŠLI IZ BOLNICE, KOSOVSKO TUŽILAŠTVO NE ODUSTAJE OD ISTRAGE O ALERGIJSKIM REAKCIJAMA NA GLASOVE IZ CENTRALNE SRBIJE\nForenzički timovi koji ispituju „trovanje” kovertama ,,Zaraženi' pušteni, koverte zarobljene Kako je ranije saopšteno iz tužilaštva, uzorci koverata sa izbornim glasovima iz centralne Srbije dostavljeni su na analizu jednoj evropskoj laboratoriji, ali nije navedeno u kojoj zemlji\nDvanaest albanskih članova Centralne izborne komisije, koji su bili hospitalizovani u prištinskoj Klinici za zarazne bolesti nakon što su se žalili na alergijske reakcije dok su brojali izborne glasove iz centralne Srbije, pušteno je iz bolnice, saopštili su predstavnici Kliničkog centra.\nVršilac dužnosti direktora Klinike za zarazne bolesti Linda Ajazaj-Beriša rekla je da je njihovo zdravstveno stanje dobro i da je kod njih isključena mogućnost zaraznih bolesti, prenio je prištinski portal „Zeri”.\nMeđutim, kosovsko tužilaštvo je u međuvremenu saopštilo da će nastaviti istragu o navodnim alergijskim reakcijama kod tih osoba.\nKako je ranije saopšteno iz tužilaštva, uzorci koverata sa izbornim glasovima iz centralne Srbije dostavljeni su na analizu jednoj evropskoj laboratoriji, ali nije navedeno u kojoj zemlji.\nKosovska centralna izborna komisija zasad nije donijela odluku o (ne)brojanju glasova iz centralne Srbije, kako su prethodno izvijestili pojedini mediji, rekao je za RTS portparol CIK-a Valjmir Eljezi.\nGlasački listići pristigli iz Srbije, ukupno 3.700 koverti, nalaze se u zgradi Ministarstva za infrastrukturu i transport zbog istrage koju vode kosovska policija i tužilaštvo zbog navodnog trovanja radnika CIK-a. Pojedini mediji su ranije javili da je CIK odlučio da neće brojati glasove pristigle iz centralne Srbije.\nRanije je Centar za brojanje i rezultate saopštio da je ostalo da se prebroji još 220 biračkih mjesta od ukupno 530, a nakon prebrojavanja tih glasova slijedi proces brojanja uslovnih glasova i glasova osoba sa posebnim potrebama.\n-Konačni rezultati vanrednih parlamentarnih izbora na Kosovu neće biti potvrđeni prije početka novembra, izjavio je Eljezi.\nU CIK-u vjeruju da će potvrđivanje rezultata biti u skladu sa vremenskim okvirom koji su poštovali i na prethodnim izborima.\nNakon izbora 2014. i 2017. godine, navodi list „Zeri”, CIK-u je bilo potrebno oko mjesec dana da izađe sa konačnim rezultatima.\n-U 2014. godini od dana glasanja do potvrđivanja konačnih rezultata prošlo je 27 dana, a u 2017. godini trebalo je dan duže. CIK čini sve da sezadrži u istom vremenskom roku, rekao je Eljezi.\nIstovremeno, u Centru za brojanje i rezultate još se vrši ponovno brojanje glasačkih listića sa 530 biračkih mjesta. Do danas su prebrojani glasovi sa nešto više od polovine glasačkih mjesta.\nPrema preliminarnim rezultatima, na iborima je najviše glasova birača dobio pokret Samoopredjeljenje, zatim Demokratski savez, Demokratska partija, koalicija Alijanse za budućnost i Socijaldemokratske partije, Srpska lista je peta, dok je koalicija Nisme i Alijanse novo Kosovo na ivici za prolazak cenzusa od pet odsto.\nNevažeća 40. 732 glasačka listića\nPrema preliminarnim rezultatima kosovske Centralne izborne komisije, 40.732 glasačka listića sa vanrednih parlamentarnih izbora proglašena su nevažećim, prenosi RTK.\nOpštine koje vode po broju nevažećih listića su Srbica, Novo Brdo, Drenica i Podujevo.\nZa tako velik broj nevažećih listića uzrok bi mogle biti neadekvatne informacije iz CIK-a i političkih subjekata o tome kako se glasa, prenosi RTK.\nPortparol CIK-a Valjmir Eljezi rekao je za „Kosova pres” da, pošto rezultati izbora još nisu potvrđeni, CIK nije utvrdio tačne razloge zbog kojih su listići nevažeći.\nPrema njegovim riječima, detaljniji izvještaj o nevažećim glasovima sačiniće se kasnije.\nEljezi nije isključio mogućnost da je nedostatak informacija uticao na velik broj nevažećih listića, pravdavajući to kratkim rokom za održavanje vanrednih izbora.


Volkswagen u 2021. najprodavaniji auto brend u Evropi – Bankar.me\nJanuary 19, 2022 AUTOMOBILIZAM, BIZNIS, SAOBRAĆAJ, SVE VIJESTI Leave a comment\nNjemački Volkswagen je prošle godine u Evropi prodao 1,08 miliona novih automobila, u poređenju sa 649.514 vozila iz Peugeota.\nVW je bio prvi po prodaji na kontinentu uprkos padu od 6,7% u odnosu na 2020., prema podacima koje je objavilo Evropsko udruženje proizvođača automobila (ACEA).\nToyota je skočila na treće mjesto sa 615.142 prodatih automobila uz rast od 9,1%, dok je 2020. bila na osmom mjestu. Kompanija je svoj uspjeh pripisala pripremi globalnog lanca snabdijevanja, koja je uključivala gomilanje resursa prije nego što su nestašice zahvatile industriju.\nHyundai grupa je ostvarila najveći rast u Evropi u 2021. godini, a uspjeh korejskog proizvođača je rezultirao rastom od 21,1% i 10. mjestom u ukupnom rangiranju prodaje.\nNajveći gubitnici 2021. su bili Alfa Romeo, koji je pao za 27,8% sa 26.322 prodaje, i Mitsubishi, koji je ostvario 73.370 prodaja nakon što je 2020. najavio da će napustiti Evropu. Bila je to i loša godina za Ford, koji je pretrpio pad prodaje od 19% od 2020. godine.\nUkupna evropska prodaja automobila je pala za 2,4% na 9,7 miliona, za šta ACEA navodi da je „rezultat nedostatka poluprovodnika koji je negativno uticao na proizvodnju automobila tokom cele godine“. Industrija je još uvijek daleko od nivoa prije pandemije, sa registracijama u EU za 3,3 miliona jedinica manje nego 2019.\nUzimajući u obzir Veliku Britaniju i zemlje Evropskog udruženja za slobodnu trgovinu, Island, Lihtenštajn, Norvešku i Švajcarsku, prodaja je opala za 1,5%.\nUkupan broj prodatih automobila je iznosio 11,77 miliona, u poređenju sa 11,9 miliona u 2020.\nNjemačka je zabilježila prodaju od 2,6 miliona, a slijede Francuska sa 1,6 miliona, Velika Britanija sa 1,6 miliona, Italija sa 1,4 miliona i Španija sa 859.477.\nPOJMOVIAutomobili profit volkswagena\nPrevious Maersk line nije trajno napuštio Crnu Goru\nSljedeći Evropska unija bi mogla zabraniti intenzivno rudarenje kriptovaluta\nU Belgiji plaćaju 900 eura da ne vozite automobil u gradu


Zlatiborsko postrojenje za preradu otpadnih voda u poslednjoj fazi probnog rada - Radio Luna\nPočetna Srbija i region EKO Zlatiborsko postrojenje za preradu otpadnih voda u poslednjoj fazi probnog rada\nZlatiborsko postrojenje za preradu otpadnih voda u poslednjoj fazi probnog rada\nPostrojenje za preradu otpadnih voda na Zlatiboru, koje se nalazi se u poslednjoj fazi probnog rada, su posetili tehnolozi iz Slovenije kako bi dodatno unapredili i poboljšali rad. Zahvaljujući ovoj investiciji, koju delom finansira slovenačka vlada, u Crni Rzav i Drinu otiče isključivo prerađena i tehnički ispravna voda.\nSvaki dan postrojenje prima oko 5 do 6 kubika otpadne vode koja dalje prolazi kroz celo postojenje i kroz različiite tehnološke sklopove iz kojih se jedan deo polutanata odstrani iz otpadne vode.\nNa kraju otpadna voda izlazi iz postrojenja i ima približno isti kvalitet kao što ima reka. Imali smo par problema koje smo rešavali, a to su tehnološki problemi, i zato i postoji probni rad uređaja, kako bi se u toku probnog rada svi problemi rešili, rekao je tehnolog u firmi Hidroinženjering Slovenija Damir Mehnadić.\nPostrojenje na Zlatiboru doprinosi smanjenju zagađenja životne sredine, posebno vodotoka, uz preradu najsavremenijom elektro opremom.\nUpotpunosti se izdvaja sav grubi otpad koji se nalazi u vodi. U narednom periodu potrebno je uvesti i osposobiti dezinfekciju i dehidrataciju mulja, rekao je tehnolog postrojenja za preradu otpada na Zlatiboru Dušan Kovčić.\nJedna od najvažnijih investicija opštine Čajetina i korak bliže cilju da postane prva ekološka opština, kažu predstavnici JKP Vodovod Zlatibor Čajetina, jeste postrojenje za preradu otpada koja je najsavremenija u ovom delu Evrope. Vrednost projeka je oko 4,5 miliona eura ukojem Opština učestvuje sa 3 miliona, a ostalo Vlada Slovenije.


Prijave poslodavaca za model dualnog obrazovanja još sedam dana – NOVA TV\n03/12/2021 2:28 AM\nPrijave poslodavaca za model dualnog obrazovanja još sedam dana\nнов 25, 2021 Poslodavac, Prijava, Timočka krajina, Vesti, Zaječar\nZainteresovani poslodavci koji žele da se uključe u model dualnog obrazovanja za narednu školsku godinu, prijave mogu podneti najkasnije do 30.novembra 2021. godine. Poslodavci se prijavljuju putem specijalizovanog veb portala Privredne komore Srbije http://portal.dualnoobrazovanje.rs/ na kojem kreiraju profil kompanije i na jednostavan način, u tri koraka, podnose prijavu za uključivanje u model dualnog obrazovanja.\nOd sledeće, školske 2022/2023. godine, u ponudi za realizaciju po dualnom modelu će se naći i 9 novih obrazovnih profila: elektrotehničar telekomunikacija, rukovalac poljoprivredne mehanizacije, kulinarski tehničar, hotelsko-restoraterski tehničar, turistički-tehničar, vodoinstalater, tehničar industrijske robotike, galanterista i izrađivač hemijskih proizvoda.\nPrilikom prijavljivanja, poslodavci podnose Izjavu o spremnosti za uključivanje u dualno obrazovanje i Zahtev za akreditaciju. Prateću dokumentaciju za akreditaciju poslodavci dostavljaju najkasnije do 15. decembra, elektronskim putem na mejl: obrazovanje@pks.rs ili na adresu Privredne komore Srbije, Resavska 13-15, Beograd.\nSve prijave koje sadrže potpunu dokumentaciju biće objedinjene u Plan potreba privrede, koji PКS zvaničnim putem dostavlja Ministarstvu prosvete, nauke i tehnološkog razvoja. Кonačnu odluku o strukturi upisa i odobrenim dualnim profilima doneće MPNTR objavljivanjem Кonkursa za upis učenika u srednje škole, koji se očekuje krajem marta 2022. godine.\nPotpisivanje ugovora o podsticajima za nabavku nove priključne mehanizacije\nKladovo: Još 10 pozitivnih na koronu


Predsednik SAD Donald Tramp odbio je potpiše zakon o novom paketu pomoći ukoliko on ne bude promenjen, ali su njegove predloge blokirali i republikanci i demokrate.\nDve stranke su utanačile pomenuti korona paket ekonomskih olakšica, koji ide uz savezni budžet vredan 1,4 milijarde dolara. Međutim, Tramp traži povećanje iznosa jednokratne pomoć stanovništvu sa 600 na 2.000 dolara i smanjenje sredstava za inostranu pomoć.\nDok se cenkanje na Kapitol Hilu nastavlja, predsednik provodi Božić u svom odmaralištu u Palm Biču na Floridi. U obaveštenju Bele kuće se navodi da je radio "neumorno" na "brojnim sastancima i pozivima", prenosi BBC i dodaje da je, međutim, juče viđen na golf terenu.\nNEOČEKIVANI EFEKTI PANDEMIJE Nemcima se gomilaju pare, jer nemaju gde da troše


BiH predočen plan: Do 2020. godine EU zaokružuje finansijsku podršku od 530 miliona eura | Gračanički.ba\nYou are at:Home»Vijesti»BiH predočen plan: Do 2020. godine EU zaokružuje finansijsku podršku od 530 miliona eura\nBiH predočen plan: Do 2020. godine EU zaokružuje finansijsku podršku od 530 miliona eura\nBy mustafa mulahusejnovic on\t 07.11.2019. Vijesti, Slajder, BiH, Svijet\nU Sarajevu je jučer održan godišnji sastanak na kojem je dat pregled planiranja i implementacije finansijske podrške koju Evropska unija pruža Bosni i Hercegovini. Evropska unija investira oko 530 miliona eura za period 2014-2020, što je čini vodećim donatorom u zemlji.\nU fokusu rasprave su bili rezultati postignuti u poljima u kojima se pruža pomoć\nEvropske unije, tačnije demokratija i upravljanje, vladavina prava i temeljna prava,\nkonkurentnost, inovacije i poljoprivreda, ruralni razvoj, okoliš, energija i transport, te\nobrazovanje, zapošljavanje i socijalne politike.\nRazgovor je također bio usmjeren na to kako buduće finansiranje može najbolje pomoći BiH da ispuni reformske prioritete postavljene u Mišljenju Evropske komisije o zahtjevu BiH za članstvo u EU.


MMF: Bolje institucije i obucena radna snaga kljuc za ulaganja a ne subvencije\nJake institucije, obučeni radnici i dobra infrastruktura presudni su za privlačenje stranih investicija na Zapadnom Balkanu i u novim članicama EU i zato novac koji se troši za subvencije treba usmeriti u obrazovanje, jačanje institucija i infrastrukturu, ocenio je Međunarodni monetarni fond (MMF). Fond je ukazao na fiskalnu cenu privlačenja stranih ulaganja finansijskim podsticajima i malim platama koja, gledano na demografiju, može da bude neodrživa na dugi rok.\nMMF je u radnom dokumentu o direktnim stranim investicijama u novijim članicama EU i na Zapadnom Balkanu analizirao stanje u 11 zemalja koje su postale članice EU 2004. ili kasnije, a koje su zaključno sa krajem 2016. ukupno privukle gotovo 700 milijardi dolara direktnih stranih investicija, kao i u šest ekonomija Zapadnog Balkana.\nNa Zapadnom Balkanu, gde je tranzicija kasnije počela, najveći deo priliva direktnih stranih investicija stigao je u poslednjih deset godina kao rezultat napora politike da se privuku strani ulagači.\nProsečne direktne strane investicije po stanovniku na Zapadnom Balkanu su manje nego u novijim članicama EU ali su, gledano prema bruto domaćem proizvodu (BDP), zapravo veće jer su ekonomije u regionu relativno male.\nKako se navodi u dokumentu Fonda, BDP Zapadnog Balkana predstavlja petnaestinu BDP regiona novih članica EU.\n"Održivo povećanje direktnih stranih investicija u oba regiona zavisiće od snažnih institucija, bolje infrastrukture i kvalifikovane radne snage", istakli su stručnjaci Fonda.\nPrema njihovoj oceni, oba regiona nastaviće da u velikoj meri zavise od finansijskih podsticaja i konkurentnih plata kako bi privukle ulagače, što je strategija koja ima fiskalnu cenu i može da bude neodrživa na dugi rok, s obzirom na demografske perspektive.\nTokom vremena mnoge zemlje iz oba regiona zabeležile su znatan pad prihoda od poreza na dobit preduzeća zbog smanjenja poreskih stopa, ali i investicionih podsticaja koji se daju stranim ulagačima.\nIstovremeno je potrošnja za obrazovanje u padu u nekoliko zemalja, sa odgovarajućim padom kvaliteta.\n"Naši rezultati pokazuju da su za oba regiona najvažniji faktori za povećanje stranih investicija bolje institucije i bolje veštine radnika, kao i kvalitet infrastrukture", navodi se u izveštaju.\nKod zemalja Zapadnog Balkana najveći dobitak donosi jačanje institucija a kod novih članica EU pođednako reforma institucija, unapređenje infrastrukture i bolje obučeni radnici.\nStručnjaci Fonda ukazuju da stratešku odluku da se zadrže niži porezi da bi se favorizovali investitori treba dopuniti snažnom administracijom i većom efikasnošću kako bi se osiguralo da veća strana ulaganja ne idu na štetu fiskalnog prihoda.\n"Fiskalni prihodi izgubljeni implicitnim i eksplicitnim subvencijama jesu resurs koji može da bude upotrebljen za ulaganja u veštine, obrazovanje i infrastrukturu", ističe se u izveštaju globalnog kreditora.\nDržavne politike za privlačenje stranih investicija treba da uravnoteže kratkoročne intrese investitora i dugoročnu održivost, smatraju stručnjaci Fonda.\nMMF je naveo i da je najveći deo priliva direktnih stranih investicija u novije članice EU i Zapadni Balkan u poslednje dve decenije došao iz država EU, pri čemu su veće zemlje privukle lavovski deo.\nIstovremeno Fond upozorava da sa smanjenjem udela EU u globalnim direktnim stranim investicijama oba regiona moraju da traže ulagače van kontinenta kako bi se obezbedilo stabilno finansiranje projekata.\nAnalize su pokazale, naveo je MMF, da investitori prednost daju velikim zemljama, što je u izvesnoj meri hendikep Zapadnog Balkana koji taj region mora da nadomesti političkim naporima.\nNavodi se i da je Zapadni Balkan deo kineske inicijative Pojas i put čiji je cilj bolja povezanost Istoka i Zapada a gde je region za Kinu "kapija" za Evropu sa otvorenim perspektivama za investitore.\nKao ohrabrujući znak MMF navodi povećanje direktnih stranih investicija iz većih novijih članica EU u regionu.\nTo je, kako se ocenjuje, posebno dobro za zemlje Zapadnog Balkana, gde su zarade znatno manje nego u novijim članicama EU, a koje su u različitim fazama u procesu pristupanja EU.\n"Unapređenje ključnih reformi radi poboljšanja kvaliteta institucija i trgovinske logistike može da oslobodi potencijal za direktne strane investicije, uključujući iz (Zapadnom Balkanu) susednih novijih članica EU", zaključio je MMF.


Položaj: Nalazi se 700 m od centra mesta Nei Epivates i kilometar od letovališta Agija Trijada, odnosno 9 kilometara od aerodroma u Solunu. Nedavno renoviran hotel raspolaže sa 78 smeštajnih jedinica. Standardne sobe površine 15 m², renovirane i udobne, namenjene su za smeštaj 2-3 osobe. Opremljene su francuskim ili sa dva standardna ležaja i pomoćnim ležajem. Pozicioniran na samoj obali, od plaže Galaksijas, obeležene plavom zastavom, hotel deli samo ulica. Ležaljke i suncobrani na plaži dostupni su uz doplatu na licu mesta.\nSadržaj: Gostima su na raspolaganju recepcija, restoran, bar, terasa, WI-FI u javnim delovima hotela, rent-a-car, iznajmljivanje bicikla, turistički desk, prostorija za odlaganje prtljaga, usluga pranja i peglanja veša, prostorije za sastanke i bankete (do 400 mesta), poslovni centar, parking, faks/fotokopiranje, sef, prilagođen je osobama sa invaliditetom, lift, klima-uređaj. U sklopu hotela su i otvoreni bazen sa snek barom kraj bazena,ležaljke i suncobrani su dostupni uz minimalnu konzumaciju, vinski bar „Kassiopeia“ sa potpunom barskom uslugom, kao i gurmanski restoran „Andromeda“ u kome se služe mediteranski i grčki specijaliteti i koji ima spektakularan pogled na more.\nSmeštaj: Hotel raspolaže sa 78 smeštajnih jedinica. Sve sobe su klimatizovane i imaju balkon, mini-bar, sef i SAT TV (hotelijer je omogućio gostima da gledaju i program RTS). Standard sobe površine oko 15 m², namenjene su za smeštaj 2-3 osobe, imaju francuski ili dva standard ležaja i sofu.\nUsluga: Polupansion, doručak i večera se serviraju u glavnom restoranu, švedski sto, samoposluživanje.


SAD i EU pozvale sirijsku opoziciju da ne sarađuje sa Nusrom - 25.09.2016, Sputnik Srbija\nMinistri spoljnih poslova država-članica Evropske unije, šefica diplomatije EU Federika Mogerini i državni sekretar SAD Džon Keri pozvali su sve grupe u Siriji... 25.09.2016, Sputnik Srbija\nvesti, svet, džon keri, frank-valter štajnmajer, federika mogerini, paolo đentiloni, boris džonson, žan mark ero, savet bezbednosti un, evropska unija (eu)\n12:47 25.09.2016 (Osveženo: 13:46 11.10.2021)\n© Sputnik / Natalija Seliverstova / Uđi u foto-galerijuDamask, Sirija\nNa sastanku su učestvovali američki državni sekretar Džon Keri, visoki predstavnik EU za spoljne poslove i politiku Federika Mogerini, ministri spoljnih poslova Velike Britanije Boris Džonson, Francuske Žan Mark Ero, Nemačke Frank Valter Štajnmajer i Italije Paolo Đentiloni.\n„Mi takođe ponavljamo naše zajedničko mišljenje da Nusra front, ogranak Al Kaide u Siriji, predstavlja terorističku organizaciju i neprijatelja cele svetske zajednice. Nusra front odbacuje političku tranziciju i inkluzivnu demokratsku budućnost Sirije i mi pozivamo sve oružane grupe koje se bore u Siriji da prestanu saradnju sa njom“, navodi se u saopštenju diplomata koje je objavio Stejt department.\nOsim toga, diplomate su izjavile da Rusija treba da utiče na sirijske vlasti i omogući dostavljanje humanitarne pomoći tamo gde je potrebno, tvrdeći da je to obavezan uslov za povratak na mirovne pregovore. Oni su takođe pozvali Savet bezbednosti UN da preduzme hitne korake za rešavanje sukoba u Siriji.\nMinistri spoljnih poslova istakli su da je neprihvatljiva upotreba hemijskog oružja u Siriji i obećali da će podržati napore Ujedinjenih nacija u istrazi tih incidenata, kao i mere za rešavanje tog problema.


BTC $ 48,647 ETH $ 1,539 XRP $ 0.46 BCH $ 496 EOS $ 3.70 DOGE $ 0.0499\nIzvršni organ nemačke Vlade, Kabinet Nemačke, otkrio je da će blokčein strategija biti predstavljena sredinom 2019. godine. Kabinet je komentarisao razvoj finansijskih tehnologija (finteh) u zemlji nakon zahteva parlamentaraca iz Bundestaga za dodatne informacije.\nDokument navodi da su alternativni regulatorni mehanizmi za finteh trenutno prisutni u pet država članica Evropske unije: Danskoj, Litvaniji, Holandiji, Poljskoj i Ujedinjenom Kraljevstvu.\nKabinet navodi da će biti onlajn konsultacija pre uvođenja strategije za blokčein. Prema navodima iz Kabineta, Ministarstvo finansija i Ministarstvo za ekonomske poslove i energetiku pripremaju strategiju, uz očekivanje da će i ostala relevantna ministarstva pružiti svoj doprinos kasnije.\nPočetkom februara Rojters je izvestio da je nemačka Vlada već konsultovala kompanije i sektorske grupe koje bi mogle da postanu zainteresovane strane u razvoju blokčeina u zemlji. Prema izveštaju, neimenovane organizacije su pozvane da daju preporuke.\nU izveštaju se navode i nepotvrđeni državni izvori u kojima se kaže da je nejasno da li će se te preporuke uskoro prevesti u regulativu, ali se trenutno traže konkretni rezultati.\nKrajem januara, druga najveća berza u Nemačkoj, Štutgardska berza, zvanično je pokrenula aplikaciju za kripto trgovanje Bison koja omogućava trgovanje bez naknada za bitkoin (BTC), itirijum (ETH), lajtkoin (LTC) i ripl (XRP).\nU januaru je vodeće globalno tržište hartija od vrednosti, Dojč berza, navelo da je “ostvaren značajan napredak” na platformi za pozajmice hartija od vrednosti na bazi blokčeina.


ARSENAL BEZ PRVOG GOLMANA Petr Čeh zbog povrede na dužoj pauzi\nFudbalski klub Arsenal saopštio je da njegov prvi golman Petr Čeh propušta narednih mesec dana takmičenja, usled povrede zadnje lože.\nČeški čuvae mreže je napustio meč protiv Votforda pred sam kraj prvog poluvremena nakon što je osetio bolove u zadnjoj loži i neće moći da nastavi seriju pobeda sa "tobdžijama". Zamenio ga je Neemac Bernd Leno, koji će u narednim mečevima biti prvi izbor između stativa ekipi koju sa klupe predvodi Unai Emeri.\nNE ŽELI U MANČESTER JUNAJTED? Zidanu je samo jedan klub na pameti\n"ATENTAT" NA GOLF TERENU Gledateljki ekspodirala očna jabučica nakon jednog nepreciznog udarca\nNakon dva startna poraza u Premijer ligi od Čelsija i Mančester sitija, fudbaleri Arsenala vezali su sedam pobeda, od čega pet u domaćem takmičenju.\nArsenal gostuje Karabagu u četvrtak 4. oktobra od 18:55 u drugom meču Lige Evrope u okviru grupe E.\nSPAS ZA SIROMAŠNE ZEMLJE Kovaks programu odobrena kupovina 1,8 milijardi vakcina


Investicija od sedam miliona KM: U Srebrenici se gradi fabrika pomfrita\nNaslovnica NAJNOVIJE Privreda Investicija od sedam miliona KM: U Srebrenici se gradi fabrika pomfrita\nSrebrenica – Na lokaciji Vidikovac na periferiji Srebrenice u toku je izgradnja fabričke hale za proizvodnju pomfrita, a radovi se odvijaju predviđenom dinamikom, potvrdio je savjetnik za privredu u srebreničkoj opštini Ćazim Salimović.\nSalimović je za Srnu pojasnio da je riječ o investiciji od oko sedam miliona KM, koju obezbjeđuju partneri iz BiH i Azerbejdžana, te da je ovo prva fabrika ove vrste u BiH.\nOn je dodao da je na toj lokaciji ranije bio magacini bivšeg lokalnog građevinskog preduzeća, te da je planirano da fabrika za proizvodnju pomfrita počne sa radom sredinom iduće godine.\nSalimović navodi da bi u ovoj fabrici trebalo da dobije posao 45 radnika, a kapacitet je prerada 60 tona krompira dnevno ili 15.000 tona godišnje.\nOn je pojasnio da se već vode aktivnosti da se organizuje masovna proizvodnja krompira, koji će ova fabrika otkupljivati za preradu i proizvodnju pomfrita za koji je obezbijeđen izvoz na istočno tržište.\n“Namjera investitora i opštine Srebrenica je da se stvore uslovi da se iskoriste svi potencijali i obezbijede podsticaji da bi se krompir uzgajao na svim površinama povoljnim za tu kulturu u srebreničkoj opštini i da se potpišu ugovori o saradnji te mobilišu ovdašnje poljoprivredne zadruge za proizvodnju krompira”, kaže Salimović.\nTime se želi obezbijediti krompir kao sirovina za rad ove fabrike, ali i povećati procenat iskorištavanja velikih poljoprivrednih površina u ovoj opštini koje su zapuštene jer se više od dvije decenije ne obrađuju.\n“Također, cilj je da se povećanjem proizvodnje krompira uposli što veći broj nezaposlenog lokalnog stanovništva i da seosko stanovništvo ostaje na svojim imanjima, od čijeg obrađivanja će moći da obezbijedi solidne uslove za život”, ističe Salimović.\nOn je dodao da je predviđeno da se u drugoj fazi u ovoj fabrici pokrene proizvodnja stočne hrane od ostatka kromira, jer oko 50 posto krompira se ne može koristiti za proizvodnju pomfrita.\n“Ta hrana bi se koristila za ishranu i tov stoke na ovdašnjim i farmama u okruženju, a posebno bi bila korisna za ishranu krava muzara”, tvrdi Salimović.\nOn je najavio da će u novembru biti održan sastanak investitora sa proizvođačima krompira i predstavnicima zemljoradničkih zadruga, da bi se počeli dogovarati uslovi buduće saradnje, uslovi za organizovanu sjetvu i uzgoj krompira, te definisali uslovi te saradnje i otkupa krompira.\nNačelnik za privredu u opštini Srebrenica Dane Katanić rekao je da, ukoliko ova fabrika ne bude mogla da obezbijedi dovoljnu količinu krompira za preradu na području srebreničke opštine, ona će otkupljivati krompir i od proizvođača iz susjednih opština i sa prostora cijele BiH.


Palma – Smirit će Vučić i Erdogan Sulja – Bihor Petnjica\nIzo 07/11/2018 0 0\nLider Jedinstvene Srbije Dragan Marković Palma izjavio je da je siguran da će turski predsednik Redžep Tajip Erdogan Sulejmanu Ugljaninu da “prestane sa slanjem militantnih poruka”.– Erdogan zna sve o političarima iz Novog Pazara i on sada više veruje Aleksandru Vučiću nego svim ostalima koji sebe nazivaju vođama Bošnjaka. Mora da se poštuje Ustav Srbije. Da je to neko drugo vreme i da neko ko ima političku funkciju kaže da je Srbija fašistička država, za to se ide u zatvor i za to ne može da te štiti nijedan imunitet i da budeš neko ko će da sipa ulje na vatru u trenutku kada Srbija ima problem sa KiM i kada treba da uđe u EU. Siguran sam da će Erdogan, koji je veliki prijatelj Srbiji, reći “Suljo nemoj to da radiš”. Političke funkcije se ne dobijaju militantnim porukama, nego glasovima Suljo. Izađeš na izbore, pa kada te ljudi izaberu ti ćeš biti važan politički faktor u Srbiji . Možda Ugljanin u ovom trenutku misli da je Sandžak neko žarište i da će on da predstavlja to žarište, ali on je politička prošlost – izjavio je Marković.\nPrevious ArticleUgljanin – Rasim Ljajić ne radi ništa za Bošnjake


Džonson: Rusija da se pridruži američkoj koaliciji u Siriji - Sputnjik Srbija\n09:16 16.04.2017 (osveženo 09:30 16.04.2017) Preuzmite kraći link\nRusija treba da se pridruži međunarodnoj koaliciji na čelu sa SAD radi borbe protiv DAEŠ-a na teritoriji Sirije, predlaže britanski ministar spoljnjih poslova Boris Džonson u autorskom tekstu za „Dejli telegraf“.\nKako smatra ministar, Moskva bi mogla da se „pridruži koaliciji, koja objedinjuje više od 60 zemalja, u borbi protiv DAEŠ-a i sačuva svoje strateške interese u Siriji sa perspektivom plodotvornijih odnosa sa predsednikom Trampom“.\nDžonson je siguran da su u napadu tokom kojeg je, navodno, korišćeno oružje za masovno uništavanje u provinciji Idlibu učestvovali dva aviona koja su „poletela sa avio-baze gde se čuvalo hemijsko oružje“.\nMinistar je izjavio da Rusija treba da pomogne da se dođe do prekida vatre i spreči upotreba hemijskog oružja, kako bi se pomoglo političkom rešavanju krize koje će osloboditi Sirijce od Bašara el Asada.\n„Rusi su ga spasili. Oni mogu da pomognu da on ode sa vlasti kroz prelazni period koji će sačuvati ključne institucije države i doneti zemlji stabilnu pluralističku budućnost“, smatra šef britanske diplomatije.


Vesti – Portfolio\nU Srbiji je prošle godine osnovano 8.735 novih firmi, što je gotovo tri i po puta više nego što ih je ugašeno, odnosno obrisano iz registra, saopštila je danas Agencija za privredne registre (APR). Istovremeno je 2013. registrovano 30.931 novih preduzetnika, što je oko 18 odsto manje od broja onih izbrisanih iz registra, rečeno je…\n(“Službeni glasnik RS”, br. 115/13) Na osnovu člana 15a stav 6. Zakona o porezu na dohodak građana (“Službeni glasnik RS”, br. 24/01, 80/02, 80/02 – dr. zakon, 135/04, 62/06, 65/06 – ispravka, 31/09, 44/09, 18/10, 50/11, 91/11 – US, 93/12, 114/12 – US, 47/13, 48/13 – ispravka i 108/13), Ministar finansija donosi Član 1. Ovim…\nElektronska poreska prijava startuje od 1. januara!\nPrema rečima Ivana Simića, direktora Poreske uprave, objedinjena uplata poreza i doprinosa na jedinstveni račun startovaće od prvog januara naredne godine, prema planu i odlaganja neće biti. Kako direktor Poreske uprave navodi, svi su imali dovoljno vremena da se prilagode i pripreme promeni koja će uslediti. Elektornska poreska prijava – Mogućnost prolongiranja do februara Simič…\nNBS: U 2014. inflacija od 2,5 do 5,5 odsto\nNarodna banka Srbije je objavila program monetarne politke u 2014. godini kojim je predviđeno da inflacija bude u granicama od 2,5 do 5,5 odsto. Osnovni cilj monetarne politike je postizanje i održavanje srednjoročne stabilnosti cena, čime se doprinosi i očuvanju stabilnosti finansijskog sistema i ostvarivanju održivog ekonomskog rasta, navodi se u programu monetarne politike NBS…


Kozmetički tehničar - estetičar - peti stepen\nProfili Kozmetički tehničar - estetičar - peti stepen\nVrlo je važno da osnovne zahteve ispuni svako ko je zainteresovan za pohađanje programa, a sa osnovnim ciljem sticanja diplome za zanimanje kozmetički tehničar - estetičar, koje je petog stepena.\nInače, ovaj program organizuje prva srednja frizerska škola Vojkan u Novom Sadu uz maksimalno poštovanje svih pravila, koja navodi nadležno Ministarstvo prosvete, nauke i tehnološkog razvoja Republike Srbije.\nKandidati koji imaju pravo na upis su oni koji su prethodno završili četvorogodišnju srednju školu u području rada zdravstvo i socijalna zaštita, te tom prilikom stekli diplomu za obrazovni profil kozmetički tehničar, IV stepena. Takođe, dozvoljeno je i onim pojedincima, koji imaju završenu trogodišnju srednju školu u području rada lične usluge, odnosno koji poseduju diplomu za zanimanje kozmetičar, da pohađaju ovu specijalizaciju, ali isključivo ukoliko imaju dokaz o minimum dvogodišnjem radnom iskustvu u konkretnoj struci.\nPrijavljivanje se vrši svakog radnog dana direktno u prostorijama ove škole ili preko telefona, a dostupna je i opcija prijavljivanja elektronski. U principu je sasvim svejedno da li kandidat odluči da na mejl šalje svoje podatke ili da ih izdiktira putem telefona zaposlenima škole, odnosno direktno u njenim prostorijama, jer svakako mora dostaviti kako osnovne informacije o sebi, to jest ime, prezime i datum rođenja, tako isto i broj telefona za kontakt.\nBitno je da svaki prijavljeni kandidat bude prisutan lično u momentu upisa, te da dostavi kako uverenje o državljanstvu i izvod iz matične knjige rođenih, odnosno krštenicu, tako isto i svedočanstva, odnosno diplomu srednje škole koju je završio. Važno je naravno i da priloži dokaz o relevantnom radnom iskustvu u konkretnoj oblasti, a koje mora trajati minimum dve godine.\nNajpre se uzima u obzir opšti uspeh svakog kandidata iz srednje škole, a prilikom rangiranja se naročito pažnja obraća na ocene iz četiri stručna predmeta i to dermatologija, kozmetologija i fizikalna medicina, kao i iz predmeta estetska nega (primenjena kozmetika).\nBudući da je nastavni plan i program za obrazovni profil kozmetički tehničar - estetičar, peti stepen usaglašen sa pravilima nadležnog ministarstva, to su zastupljeni i opšti i stručni predmeti.\nZajednički predmet za područje rada je strani jezik, a dozvoljeno je svim kandidatima da odaberu da li će to biti engleski ili neki drugi strani jezik koji je u ponudi.\nUkupno je četiri stručna predmeta i to preparativna kozmetika, zatim predmet korektivna i dekorativna kozmetika, kao i predmet ishrana i dijetologija, te aparaturna kozmetika.\nU skladu sa smernicama koje navodi pomenuto ministarstvo, program za sticanje zvanja petog stepena kozmetički tehničar - estetičar uključuje i obaveznu praktičnu nastavu, koja se organizuje u bloku i to za tri stručna predmeta. Kandidati moraju da pohađaju praksu za predmet korektivna i dekorativna kozmetika, kao i za stručne predmete aparaturna kozmetika i preparativna kozmetika. A na osnovu njihovih ličnih afiniteta zavisi kako će pohađati praksu, budući da škola nudi mogućnost da ona bude organizovana u okviru onih kompanija, sa kojima ima saradnju i da svaki kandidat pojedinačno pronađe odgovarajuću firmu, koja zadovoljava propisane uslove i u okviru koje će on pohađati praksu. Ipak, moramo naglasiti da se garancije za kvalitet praktičnog dela nastave daju samo u prvom slučaju, s obzirom na to da organizator nije upoznat sa načinom poslovanja kompanije koju kandidat bude izabrao, te samim tim neće ni biti u mogućnosti da pruži adekvatne garancije za njen kvalitet.\nPredviđeno je pravilnikom da svaki kandidat nakon završenog programa polaže i specijalistički ispit, posle čega postaje vlasnik zakonski priznati diplome za zanimanje kozmetički tehničar - estetičar. Inače se specijalistički ispit sastoji od dva dela, tako da kandidati najpre pristupaju usmenoj proveri znanja, a nakon toga treba da izvrše praktični zadatak.\nOrganizator ove specijalizacije spada u red škola, koje su zakonski ovlašćene za sprovođenje konkretnog programa, pa samim tim i izdaje kandidatima diplomu, koja je pravno validna. Upravo iz tog razloga i naglašavamo da svako ko postane vlasnik diplome za zanimanje petog stepena kozmetički tehničar - estetičar, treba da kontaktira nadležne u okviru jedne od poslovnica Nacionalne službe za zapošljavanje, a ako tamo ima otvoren radni dosije. Tako će nadležni izvršiti i upis konkretnog sertifikata, to jest diplome, a podrazumeva se da bi kandidat trebalo i u svoju radnu biografiju da unese informaciju o tome da je postao vlasnik sertifikata za konkretno zanimanje petog stepena.\nSrednja škola "Vojkan" © 2022


Tržište osiguranja RS poraslo za 11 odsto | Novac.ba\n👤by Novac.ba\t0 Comments\t🕔05.Sep 2016\nBANJALUKA, Tržište osiguranja Republike Srpske zabilježilo je rast u prvih sedam mjeseci ove godine od 11 odsto ili 11,2 miliona KM u odnosu na isti period prošle godine, pokazuju podaci Agencije za osiguranje RS.\nUkupno obračunata premija u ovom periodu iznosila je 116,5 miliona KM, dok je u istom periodu 2015. godine bila 105,3 miliona KM.\nNajveći porast premije su imala neživotna osiguranja, sa ostvarenih 98,9 miliona KM, što predstavlja povećanje od 10 miliona u odnosu na prošlu godinu.\n„Budući da na tržištu RS i dalje dominira obavezno osiguranje od autoodgovornosti, ono je i najvećim dijelom zaslužno za rast sa ostvarenom premijom od ukupno 68,7 miliona KM, a koja je veća za 5,7 miliona u odnosu na isti period prošle godine“, istaknuto je u analizi.\nInače, neživotna osiguranja u koja spada i obavezno osiguranje od autoodgovornosti čine čak 84 odsto realizovane ukupne premije u ovom periodu čine neživotna osiguranja, a samo osiguranje od autoodgovornosti ima udio od skoro 60 odsto u ukupno realizovanoj premiji u ovom periodu.\nIpak, u Agenciji navode da je tržište osiguranja ostvarilo značajne pomake i u razvoju i porastu premije životnih osiguranja, koja su inače veoma zastupljena u ukupnoj premiji tržišta osiguranja razvijenih zemalja.\n„U prvih sedam mjeseci ove godine premija životnih osiguranja povećana je za sedam odsto ili u nominalnom iznosu za 1,1 milion KM. To je rezultat sve većeg razvoja ponude ove vrste osiguranja na tržištu od strane ozbiljnih osiguravajućih kuća. U ukupno realizovanoj premiji u ovom periodu, životna osiguranja imaju udio od 16 odsto“, dodaje se u analizi.\nU Agenciji su istakli i da je tokom 2016. godine porastao i broj registrovanih učesnika na tržištu.\n„U RS sada radi 25 osiguravajućih kuća, što je, ipak, previše za ovako malo i slabije razvijeno tržište, a što će se svakako stabilizovati u sklopu fer tržišne utakmice“, istaknuto je u analizi.\nPredsjednik Skupštine Udruženja društava za osiguranje RS Milomir Durmić kaže za CAPITAL da tržište osiguranja RS u zadnjih nekoliko godina ima konstantan rast, ali i da je problem struktura tog rasta.\n„Kada gledamo šta je doprinijelo povećanju tog tržišta, vidimo da je to rast životnih osiguranja koja su krenula sa niske osnovice pa je procenat rasta veliki. Naravno, na to utiče i rast premije u obaveznim osiguranjima, odnosno u autoodgovornosti koji se uglavnom kreće od šest do osam odsto, dok kod drugih vrste osiguranja, kao što su osiguranje imovine, kasko i druga nema takvih rezultata, što nije dobro jer govori da nema kompletnog rasta tržišta“, naglasio je Durmić.\nWiener osiguranje na čelu\nŠto se tiče učesnika na tržištu osiguranja, došlo je do preokreta i „Wiener osiguranje VIG“ je sada na liderskoj poziciji, sa ukupno ostvarenom premijom od 13,5 miliona KM. Premija ovog osiguranja veća je u odnosu na isti period prošle godine za 26 odsto.\nU ovom osiguranju su istakli da je njihov fokus prebačen na životna i imovinska osiguranja te na smanjenje portofolija obaveznog osiguranja od autoodgovornosti zbog stanja na tržištu, a što je rezultiralo vraćanjem liderske pozicije nakon procesa restruktuiranja portofolija.\nGeneralni direktor „Wiener osiguranja“ Srđan Šuput, koji je odnedavno preuzeo upravljanje ovim društvom, rekao je za CAPITAL da ovo društvo kao član najveće osiguravajuće grupacije u Centralnoj i Istočnoj Evropi – Vienna Insurance Group, ima ozbiljne planove za tržište osiguranja Republike Srpske, kao i za cijelo tržište BiH.\n„Budući da su nam imovinska i životna osiguranja u glavnom fokusu shodno strategiji VIG-a te da smo napravili značaj odmak od obaveznog osiguranja od autoodgovornosti zbog nedovoljno regulisanog tržišta i nelojalne konkurencije u tom segmentu, naši rezultati su konačno vidljivi na tom polju i jako mi je drago da smo povratili lidersku poziciju. Nastavljamo dalje sa ostvarivanjem ciljeva, unapređenja ponude i usluge, razvojem proizvoda imovinskih i životnih osiguranja po uzoru na najmodernija međunarodna rješenja, te i sa cjelokupnim unapređenjem tržišta s obzirom na iskustvo i ekspertizu koje imamo kao član ovako velike grupacije kao što je VIG“, istakao je Šuput.\nkonkurancijaneživotna osiguranjarast premijaživotna osiguranja\nSarajevo-osiguranje prošlo kroz fazu restrukturiranja 0\nSarajevo-osiguranje je u proteklih tri mjeseca, po nalogu Agencije za nadzor osiguranja i uz asistenciju


Topola u projektu primarnog razdvajanja smeća – Udruženje Reciklera Srbije\nAugust 12, 2019\tod Recikleri Srbije\tu Vesti\nOpština Topola će početkom sledeće godine krenuti sa projektom primarnog razdvajanja smeća. Projektom je zamišljeno da se u domaćinstvima razdvaja smeće i na taj način umanji račun za iznošenje komunalnog otpada, prenosi portal TopPress.\n– Polako se stiču uslovi da idemo korak napred, što se tiče prikupljanja i razdvajanja smeća. Najpre će se u četiri velika sela naše opštine, Šatornja, Belosavci, Trnava i Natalinci postaviti posebni kontejneri za plastiku i staklo. Osim posebne boje imaće i jasne natpise na njima. Ideja nam je da kasnije to bude u celoj opštini i da krenemo sa posebnim kantama za razdvajanje smeća u svakom domaćinstvu. Hoćemo da motivišemo sve korisnike tako što će se kante sa plastikom i staklom meriti, jer će na njima postojati bar kodovi, kako bi se za vrednost stakla ili plastike koji se prikupe, umanjio mesečni račun za iznošenje smeća – izjavio je za TopPress predsednik SO Topola Dragan Jovanović.\nPrema njegovim rečima na ovaj način bi se popularizovalo odvajanje smeća kao zabava i mogućnost da se zaradi. Dodaje da ovakvi projekti postoje u vrlo malo gradova u Evropi, najviše je rasprostranjeno u Skandinaviji.\nRazdvajanjem otpada količina smeća koja se deponuje na deponiji smanjila bi se u početku za oko 30 odsto.\nInače, opština Topola ima organizovano odvoženje smeća sa seoskog područja a svako domaćinstvo na selu ima kantu za smeće.


Izrael i zemlje EU planiraju da izgrade najduži podmorski gasovod | Gde Investirati\nIzrael i zemlje EU planiraju da izgrade najduži podmorski gasovod\nItalija, Grčka, Kipar i Izrael obećali su danas da će izgraditi najduži podmorski gasovod od istočnog Mediterana do Južne Evrope, a uz podršku Evropske unije.\nAko plan bude ispunjen, gasovod koji bi koštao 6,2 milijarde dolara, o kojem se već dugo diskutuje, transportovaće gas iz Izraela i iz nedavno otkrivenih kiparskih gasnih rezervi, do juga Evrope, čime bi se mogla smanjiti njena zavisnost od Rusije.\nNa zajedničkoj konferenciji za novinare ministri energije četiri zemlje i komesar EU za akciju za klimu i energiju Migel Arias Kanjete su obećali da će ostvariti projekat.\nOni su rekli da su studije izvodljivosti završene, dodavši da se nadaju da će pun plan razvoja biti spreman do kraja 2017, a izgradnja gosovoda bi započela tek za nekoliko godina.\n“To će biti najduži i najdublji podmorski gasovod u svetu”, rekao je izraelski ministar energije Juval Stajnic.\nElio Rugeri, predsedavajući firme “IGI Poseidon”, jedne od kompanija zadužene za plan, izjavio je da su cene gasa opale, a da je studija izvodljivosti bazirana na očekivanju da će ponovo porasti.\nI Kipar i Izrael počeli su poslednjih godina da vade gas iz nalazišta pod morem i nameravaju da ga prodaju Evropi kao alternativu zavisnosti od ruskog izvoza.\nČetiri ministra dogovorila su se da se sastaju svakih šest meseci.\nItalijanski ministar za ekonomski razvoj Karlo Kaledna ocenio je da je pouzdano snabdevanje gasom, pod uslovom da je ekonomično, ključni izazov za njegovu zemlju i da je izgradnja gasovoda prioritet.\nMeđutim, Amit Mor koji predsedava izraelskom konsalting kompanijom “EkoEnergija”, rekao je da nema garancija da će se projekat ostvariti i podsetio da se međunarodni trgovački projekti nekada razvijaju decenijama.\n“Dubina od tri kilometra je bez presedana”, rekao je on, upozorivši na visoku cenu infrastrukture koja znači da će biti vrlo izazovno doći do gasa po ceni koja bi bila konkurentna ruskoj.\nPrevious Južnoafrički rand u slobodnom padu\nNext Industrijska proizvodnja u Srbiji pala u februaru\nTags gasgasovodIzraelMediteranpodmorski gasovod\nBajatović: Količina gasa dovoljna, proširenje Banatskog dvora krajem godine\nU Srbiji neće biti prekida u snabdevanju gasom, izjavio je direktor Srbijagasa Dušan Bajatović, prenose agencije.\nCene goriva u Crnoj Gori najskuplje u regionu\nNovim poskupljenjem goriva, Crna Gora se izjednačila sa Hrvatskom koja važi za najskuplju kada je reč o maloprodajnim cenama naftnih derivata.


Reli Mionica 2021: Milovanović i Golić slavili sigurnu pobedu\nDrugi reli sezone protekao u znaku velike borbe na stazi, ali i brojnih odustajanja\n5. Reli Mionica 2021: Lista prijavljenih\nU Mionici nešto duža lista prijavljenih nego na otvaranju sezone\nDragan Spasojević sezonu nastavlja u C2\nDragan Spasojević, nakon debitantske sezone prošle godine, već ove menja klasu. Momak iz Valjeva je prošle godine debitovao u Klasi I, Valjevski reli vozio u Jugu 55 N, a sada je za Mionicu, kao i ostatak sezone nabavio Sitroen C2 od svog sugrađanina Vladimira Bote.\nPredrag Stefanović u Citroenu C2 R2 max\nPredrag Stefanović, automobilista iz Beograda, u svoju garažu nabavio je jedan vrhunski automobil, a u pitanju je Sitroen C2 R2 maks, a kupovinu je obavio u "dvorištu". U pitanju je sada već bivši automobil Jovane Jovanović, koje je dobro poznat domaćoj, kao i u publici u regionu.\nReli Vipavska Dolina: Rok Turk novom pobedom povećao vodstvo u šampionatu\nDruga uzastopna pobeda ove godine za višestrukog prvaka Slovenije\nRetrospektiva: Reli Mionica\nPred drugu stanicu Nacionalnog šampionata Srbije u reliju, analiziramo prethodna četiri izdanja relija u Kolubarskom okrugu\n5. Reli Mionica 2021 za nastavak sezone\nDrugi reli u sezoni vozi se u Mionici, a već tradicionalno, takmičenje se boduje i za FIA CEZ šampionat u reliju\nIna Delta Reli 2021: Turk „demolirao“ konkurenciju i slavio sigurnu pobedu u Zagrebu\nPrvak Slovenije bez milosti protiv oslabljene konkurencije\nValjevski reli 2021: Stojanac i Milutinović senzacionalnom pobedom otvorili sezonu\nStojanac i Milutinović pobednici zanimljivog i dinamičnog Valjevskog relija kojim je otvorena sezona 2021\nReli Sliven 2021: Čakal slavio ispred Vasileva i Titova\nTurska posada GP Garage My Tima ostvarila svoju prvu pobedu u generalnom plasmanu\nStartovao Valjevski reli – Memorijal Miodrag File Stojanac 2021\n21 posada na startnoj listi\nValjevski reli – Memorijal Miodrag File Stojanac: 22 posade na listi prijavljenih\n21 domaća i 1 gostujuća posada na otvaranju sezone reli šampionata\nASK "Rabas motorsport" sa velikim ambicijama ulazi u svoju prvu punu takmičarsku sezonu\nAutomobilski sportski klub "Rabas motorsport" iz Bajine Bašte ove će sezone nastupati u više disciplina u Nacionalnom šampionatu Srbije, sa posebnim akcentom na reli, gde ima i najviše posada.\nKlub je osnovan prošle godine od strane Gorana Rabasovića, automobiliste iz Bajine Bašte, a svoji prvi nastup kao klub imali su na poslednjom trci prošle sezone, Super driver kupu na Zlatiboru. Ove sezone ambicije su velike, klub je okupio veliki broj takmičara, pa sa pravom kreću u pohod i na prve titule u klubskoj konkurenciji.\nMilovanović: Izuzetno pozitivni utisci nakon prvog nastupa s Opelom\nReli Bugarska poslužio za učenje i adaptaciju na novi automobil\nReli Bugarska 2021: Angelov rutinski slavio na startu šampionata\nSavršen početak treće odbrane titule


Ne davimo Beograd: Hotel Dom, u vlasništvu Grada, iskoristiti za kovid pacijente, umesto prodaje - Društvo - Dnevni list Danas\nPočetna » Društvo » Ne davimo Beograd: Hotel Dom, u vlasništvu Grada, iskoristiti za kovid pacijente, umesto prodaje\nInicijativa Ne davimo Beograd predložila je danas da se hotel „Dom“, umesto da bude prodat, kako je oglašeno, iskoristi za smeštaj obolelih od korone, u skladu sa preporukama stručnjaka i doktora iz inicijative Ujedinjeni protiv kovida.\n2Piše: Beta 29. oktobra 2020. 20.17\nNavodeći prednosti ovakvog rešenja, Inicijativa je saopštila da sobe u ovom hotelu imaju po jedan ili dva ležaja, svaka soba ima kupatilo, pa se lakše održava higijena, hotel je bliži lekarima iz Kliničko bolničkog centra Srbije koji mogu da obiđu pacijente i ukoliko se pogorša zdravstvena slika, oni mogu brzo biti prebačeni na lečenje u bolnicu.\nObzirom da je objekat u vlasništvu grada bio bi idealan kao ogledni primer i model za kasnije, kako da grad i država eventualno sarađuju u cilju suzbijanja pandemije korone, navedeno je u saopštenju.\nKako je precizirano, hotel „Dom“ je na adresi Kralja Milutina 54 površine 1740,93 m2, početna cena je nešto više od 2.200.000 eura, a javno nadmetanje je zakazano za ponedeljak u 10.00 časova u Maloj sali gradske uprave u ulici Kraljice Marije.\nTakođe, Ne davimo Beograd zahteva od „trenutne gradske administracije u Beogradu da odustane od trenda rasprodaje objekata, zgrada i stanova u javnom vlasništvu“.\nOva nevladina organizacija predlaže da bi Grad, umesto rasprodaje, trebalo da uspostavi registar prostora u javnom vlasništvu i po potrebi promeni im namenu, ili vrati staru namenu, tako da odgovaraju potrebama građana i zajednice u kojima se nalaze, u ovom slučaju to bi mogle biti bolnice, a u nekim drugim slučajevima objekti koje koristi zajednica.\nObjekti u javnom vlasništvu, kao i napušteni i nekorišteni prostori, kojih je mnogo, mogu postati objekti za smeštaj beskućnika, klubovi za penzionere, omladinski i društveni centri, biblioteke ili bioskopi.\ninicijativa Ne davimo Beograd, Korona virus, pacijenti\n29. oktobra 2020. u 21.39\nAko se odustane od prodaje onda neko neće dobiti proviziju… Inače, ovo je odličan predlog. To što grad prodaje prostore kojima ne ume da upravlja je katastrofalno! Šta će ostati kad ode ova garnitura? Ima toliko mogućnosti za korišćenje, npr da borave lekari iz drugih gradova koji su na specijalizaciji u Beogradu, da ne nabrajam više…\n30. oktobra 2020. u 11.31\nTo je vec prodato


DNS prekinuo odnose sa vladajućom koalicijom - Istinito.com - Ne budi ovca!\nPočetna > Aktuelno > DNS prekinuo odnose sa vladajućom koalicijom\nDNS prekinuo odnose sa vladajućom koalicijom\n5. Oktobra 2019. Istinito421Leave a Comment on DNS prekinuo odnose sa vladajućom koalicijom\nPredsjedništvo Demokratskog narodnog saveza, na sjednici održanoj danas, donijelo je Odluku o zaustavljanju daljeg djelovanja u okviru Sporazuma o načinu i kriterijumima zajedničkog djelovanja koalicionih partnera u mandatnom periodu 2018-2022. godina.\n“Sporazumom smo se obavezali da ćemo provoditi politiku u interesu građana i Republike Srpske, fokusirajući svoje djelovanje na poboljšanje ekonomsko-socijalnog stanja u Republici Srpskoj. Razočarani odnosom prema Demokratskom narodnom savezu, kako na republičkom tako i na lokalnom nivou, neprestanim i učestalim smjenama, nepovjerenjem, sumnjičenjem kadrova Demokratskog narodnog saveza, nipodaštavanjem rezultata rada i onemogućavanjem djelovanja u punom kapacitetu, odlučili smo se na ovaj korak”, saopšteno je nakon sjednice Predsjedništva DNS.\nPoslednja dešavanja u vezi smjena DNS-ovih kadrova, za koje ova stranka tvrdi da su izuzetno korektno radili svoj posao, još jedan je dokaz odnosa prema DNS-u, a ono što ih najviše vrijeđa je činjenica da dolazi od članova Koalicije.\n“DNS je dokazao da je svih ovih godina najpouzdaniji partner Koalicije. Do daljnjeg nas više ne obavezuje političko djelovanje i usaglašavanje stavova u okviru Koalicije. Svoje Odluke ćemo samostalno donositi i politički djelovati isključivo u interesu građana”, saopšteno je iz ove stranke.\nDNS je najavio i da će predsjednik stranke Marko Pavić preuzeti aktivnosti na organizaciji sastanka sa predstavnicima SNSD-a, vodeće partije koalicije, u cilju razmatranja novonastale situacije i međusobnih odnosa, nakon čega će organi Demokratskog narodnog saveza donijeti konačnu odluku o svom političkom djelovanju.\nTagged dns istinito koalicija marko pavic odnosi prekid odnosa prijdor snsd vladajuća koalicija\nDodik, Vučić i Orban razgovarali o jačanju saradnje


Na jučer održanoj sjednici Vlada Zeničko-dobojskog kantona donijela je set odluka iz oblasti podsticaja privrednim društvima s područja Kantona. Tako je na prijedlog Ministarstva privrede privrednom društvu AL-EX iz Zenice za troškove certifikacije energetske efikasnosti građevinskih objekata dodijeljeno 12.748 KM za izgrađeni objekat površine 638 m2 namijenjen za proizvodnju masivnih ploča. Za subvencije administrativnih troškova kod izgradnje proizvodnog objekta Vlada je odobrila još tri podsticaja i to: visočkim farmama za tov peradi „Hamlet“ – 20.000 KM, „Big-farm“ – 7.600 KM i „Pili“ – 32.000 KM.\nVlada je jučer imenovala i novi Upravni odbor Agencije za privatizaciju Zeničko-dobojskog kantona: Jasmina Hadžić, predsjednica i Saša Mehić i Amer Hodović, članovi. Kad je riječ o imenovanjima, treba reći i to da su na ovoj sjednici razriješeni dužnosti članovi Skupštine Šumsko-privrednog društva Zeničko-dobojskog kantona zbog neadekvatnog provođenja odluka Vlade naročito u dijelu koji se odnosi na smanjenje naknada članovima Nadzornog odbora ŠPD-a. Stoga su imenovani novi članovi Skupštine na period do 60 dana, odnosno do okončanja procedure imenovanja prema Zakonu o ministarskim, vladinim i drugim imenovanjima FBiH.\nMinistru za rad, socijalnu politiku i izbjeglice data je saglasnost da potpiše Sporazum o načinu snošenja troškova korištenja objekta „Penzionerski dom“ Zenica. Ovim Sporazumom Federalni zavod penzijskog i invalidskog osiguranja Mostar kao vlasnik i Vlada Zeničko-dobojskog kantona, odnosno Penzionerski dom kao korisnici definirat će načine izmirenja komunalnih usluga za ovu javnu ustanovu.


Zapanjujuće teze o KLIMATSKIM promenama i RAĐANJU dece – Niški.Press – Sa Vama 24h\nHome›Ekologija›Zapanjujuće teze o KLIMATSKIM promenama i RAĐANJU dece\nZapanjujuće teze o KLIMATSKIM promenama i RAĐANJU dece\nPoznata finansijska kompanija Morgan Stenli objavila je izveštaj u kojem iznosi zapanjujuću tezu da će se sve veći broj ljudi nerado odlučivati na potomstvo u svetu koji će klimatske promene uništiti u narednim decenijama.\nSve mračniji izgledi o budućnosti planete naučnika ljude sve češće odbijaju da imaju decu, prenosi CNBC.\nAnalitičari Morgan Stenlija naveli su prošlog meseca u izveštaju za investitore da pokret protiv rađanja dece iz straha od klimatskih promena raste i utiče na stopu plodnosti brže od bilo kog prethodnog trenda u oblasti pada plodnosti.\nDa bi potkrepili svoj argument, oni su ukazali na ankete, naučna istraživanja i Guglove podatke koji pokazuju da klimatske promene direktno i indirektno ubrzavaju pad stope plodnosti.\nIstraživači UCLA pokazali su da je broj rođenih u SAD pao za devet meseci nakon ekstremnih vrućina, dok je studija u kojoj je učestvovalo 18.000 parova u Kini prošle godine pokazala da su klimatske promene, a posebno zagađenje vazduha, povezane sa povećanjem od 20 odsto verovatnoće neplodnosti.\nNeki ljudi odlučuju da nemaju decu jer se plaše da će to pojačati globalno zagrevanje.\nRođenje deteta je sedam puta gore za klimu u emisiji ugljen-dioksida godišnje od 10 najučestalijih ublažavajućih faktora koje pojedinci mogu da učine, kažu analitičari iz Morgan Stenlija.\nŠvedska studija, objavljena u časopisu “IOP sajens” 2017. godine, otkrila je da bi jedno dete manje po porodici moglo da uštedi približno 58,6 metričkih tona ugljenika svake godine u razvijenim zemljama.\nMeđutim, Kimberli Nikolas, jedna od autorki studije, rekla je u intervjuu za Voks ove godine da smanjenje broja stanovnika nije način za rešavanje klimatske krize.\nIzvor: Sputnjik, BIZLife\nNiš dobija JUM, vakcinacija pitanje nacionalne bezbednosti\nObilazak radnika zimskih službi\nMuškarac povredjen u požaru u kući kod Starog groblja


source.ba | Poboljšati saradnju Parlamenata BiH i Austrije\nPoboljšati saradnju Parlamenata BiH i Austrije\nTokom radne posjete Austriji predsjedavajući Vijeća ministara BiH Denis Zvizdić sastao se danas u Beču sa članovima Grupe prijateljstva Saveznog vijeća Austrije za odnose s Bosnom i Hercegovinom koju je predvodila predsjednica Nurten Yilmaz.\nZaključak sastanka Zvizdića i Mogherini: Veliki napredak BiH na putu ka EU!\nPredsjedavajući Zvizdić je upoznao članove Grupe prijateljstva sa aktuelnom političkom i ekonomskom situacijom u BiH. Izrazio je zahvalnost za pomoć koju Austrija pruža Bosni i Hercegovini, posebno na putu evropskih integracija.\nTokom sastanka, naglašeno je da je saradnja između Bosne i Hercegovine i Republike Austrije dobra i da u segmentima razmjene roba i usluga bilježi kontinuirani rast.\nPredsjedavajuća grupe Prijateljstva Nurten Yilmaz je rekla da Bosna i Hercegovina ima punu podršku austrijskog parlamenta. Pohvalila je napredak Bosne i Hercegovine i rekla da je rad Vijeća ministara BiH na čijem čelu je premijer Zvizdić vidljiv, posebno u realizaciji evropskog puta BiH. Rekla je da su odnosi dvije zemlje prijateljski i da se ogledaju u izuzetno dobroj poslovnoj saradnji. Naglasila je da će Austrija nastaviti da podržava BiH na putu ka evropskim integracijama.\nRazgovarali su i o problemima sa kojima se susreću Evropska unija i region Zapadnog Balkana i zaključili da je u narednom periodu neophodna još bolja saradnja parlamenata BiH i Austrije i unapređenje međusobnih odnosa. Istaknuli su da je neophodno otkloniti sve administrativne barijere sa ciljem poboljšanja poslovnog ambijenta i dolaska većeg broja austrijskih investitora u BIH.\nPremijer Zvizdić je rekao da podrška Austrije doprinosi izgradnji demokratskih institucija u procesu tranzicije u BiH i jačanju vanjsko-političke pozicije u svijetu.\nTagovi: EUBiHDenis Zvizdic


Izmjenjena uredba o određivanju kriterija za dodjeljivanje nagrada sportistima, sportskim radnicima i udruženjima\nNa prijedlog Federalnog ministarstva kulture i sporta, Vlada Federacije BiH je izmijenila Uredbu o određivanju kriterija za dodjeljivanje nagrada sportistima, sportskim radnicima i sportskim udruženjima iz FBiH za ostvarene vrhunske sportske rezultate na međunarodnim takmičenjima.\nKada je riječ o svjetskim seniorskim prvenstvima u olimpijskim i paraolimpijskim sportovima, nagrade u pojedinačnim sportovima iznose za zlatnu medalju 40.000 KM, srebrenu 20.000 KM i bronzanu 10.000 KM.\nU ekipnim sportovima nagrade su za članove ekipe 15.000 KM, 10.000 KM i 5.000 KM, a u obje konkurencije nagrada za selektore – trenere iznose 50 posto od nagrada za sportiste.\nZa zlatnu, srebrenu ili bronzanu medalju u pojedinačnim sportovima na europskim seniorskin prvenstvima u olimpijskim i paraolimpijskim sportovima nagrade su 20.000 KM, 15.000 KM i 10.000 KM, a selektorima – trenerima također 50 posto od nagrade za sportiste.\nU ekipnim sportovima iznosi nagrade za članove ekipe su 10.000 KM, 5.000 KM i 3.000 KM, a za selektore – trenere 50 posto tih iznosa Zlatna medalja učesniku šahovskih olimpijada donosi nagradu od 10.000 KM, srebrena od 8.000 KM i bronzana od 5.000 KM, a 50 posto tih iznosa pripada selektorima – trenerima.\nPrvaci BiH u sportovima koji imaju najmanje dva ranga organiziranog takmičenja, po liga sistemu, koji će se takmičiti na europskim takmičenjima bit će bit će nagrađeni u fudbalu, košarci, rukometu i odbojci (muška i ženska konkurencija) sa 15.000 KM, prvaci BiH u ostalim kolektivnim sportovima sa 7.000 KM, a prvaci BiH u individualnim sportovima sa 2.500 KM.


Derbi ove runde obeležila je dirljiva scena sa početka meča, pošto je odato priznanje legendarnom treneru Ranko Žeravici, koji je od 1974. do 1976. godine vodio španskog giganta. Barsa je pokazala da nije zaboravila svog velikana koji je preminuo 2015. godine, pa je njegovoj supruzi Zagi uručen uramljen dres Katalonaca sa prezimenom legendarnog stručnjaka.\nKada je o samoj utakmici reč, nju je u prvom poluvremenu obeležila velika borba, pa su se timovi često smenjivali u prednosti. Tako je Barsa na kraju prve četvrtine imala dva poena prednosti, da bi ekipe na poluvreme otišle sa egal rezultatom.\nMeđutim, u nastavku se situacija na terenu značajno promenila, Svetislav Pešić je na pauzi uspeo da dodatno motiviše izabranike, koji su igrali veoma dobro, pa su u trećoj četvrtini stekli presudno vođstvo.\nTada su imali sedam poena prednosti, a iz tog minusa Unikaha, inače protivnik Crvene zvezde u poslednjem kolu Top 16 faze Evrokupa, nije uspela da se vrati, pa je doživela sedmi poraz i ostala je na šestoj poziciji.\nNajzaslužniji za sigurnu pobedu Barselone bili su Kevin Pengos i Adam Hanga sa po 16 poena, dok su Kevin Serafan i Kris Singlton dodali po 13. U redovima Unikahe bolji od ostalih bili su Rajan Boutrajt sa 17 i Kajl Vilčer sa 14 koševa. Dragan Milosavljević je duel okončao sa osam poena i šest skokova.


MILAKOVIĆ: Podrška prijedlogu da Banjaluka slavi 21. novembar | Banjaluka.net\nOdbornici Socijalističke partije u Skupštini grada Banjaluka pozdravljaju prijedlog izmjene i dopune Statuta grada Banjaluka, kojim se kao novi praznik grada uvodi 21. novembar, Dan oslobođenja Banjaluke u Prvom svjetskom ratu.\nOva odluka će se pred odbornicima naći na predstojećem skupštinskom zasijedanju kao tačka 2. Dnevnog reda, a potpredsjednik Skupštine grada Milan Milaković ističe da se radi o inicijativi koja ima veliku podršku Banjalučana.\n“Njagovanje tradicije oslobodilačkih ratova je nešto na čemu Banjaluka i Republika Srpska treba da insistiraju. Ovo je jedan od pravih koraka u tom smjeru i svakako će imati podršku i odbornika i građana. Treba znati da je taj datum s pravom dugo bio jedan od najsvečanijih gradskih praznika koji je u godinama između dva rata opominjao i podsjećao na vrijednost slobode i borbe za slobodu. Banjaluka treba ponovo da obilježava 21. novembar i ponovo da slavi oslobodioce, a vjerujem da ćemo već za 101. godišnjicu oslobođenja biti u prilici da zajedno obilježavamo jedan veliki praznik koji je decenijama nepravedno zapostavljan”, istakao je Milan Milaković.


Sve spremno za održavanje slobodnih i pravednih izbora\nSef misije OEBSa Paskal Fijeski izjavio je da je sve spremno za odrzavanje slobodnih i pravednih izbora:\n“Ovo je odlucujuci trenutak za buducnost Kosova. Nadam se da ce sutrasnji izbori biti pozitivan korak ka realizaciji standarda, zato pozivam sve birace da, bez obzira na njihovo etnicko poreklo, izadju na glasanje”, izjavio je Fijeski.\nSef UNMIKa, Soren Jesen-Petersen naglasio je da su izbori 23. oktobra najvazniji izbori od 1999. godine:\n“Sutra ce gradjani birati skupstinu i vladu koje ce biti odgovorne za implementaciju onih standarda koji su od sustinske vaznosti za izgradnju multietnickog Kosova, a kako bi njihova procena pocela u leto 2005. godine”, izjavio je sef UNMIKa i istakao da ce nove institucije dobiti veca ovlascenja.\nMedjunarodne vojne i policijske snage istakle su da ne ocekuju probleme, te da je sve spremno da gradjani glasaju slobodno. Komandant KFORa, general Iv de Kermabon je rekao da ce KFOR uraditi sve kako bi sutrasnji izbori protekli u mirnoj atmosferi:\n“Dodatnih 2 hiljade vojnika pokazace sposobnost da reaguju u bilo kakvoj opasnosti”, rekao je general Kermabon.\nZa 120 mesta u skupstini takmice se 33 politicka subjekta. Dvadeset mesta u Skupstini je rezervisano sa predstavnike kosovskih Srba i drugih manjinskih zajednica. Na izborima ucestvuju i dva srpska politicka subjekta. Sef UNMIKa, Soren Jesen-Petersen je posebno pozvao kosovske Srbe da izadju na glasanje:\n“Pozivam manjinske zajednice da glasaju i izaberu lidere koji ce u dijalogu sa Albancima, resavati probleme u oblasti bezbednosti, vladavine zakona, slobode kretanja, povratka i lokalne uprave, rekao je Jesen-Petersen.\nOn je izjavio da ce manji broj Srba izaci na izbore s obzirom da su “mnogi politicari i crkva” snazno pozivali na bojkot:\n“Zabrinut sam jer mnogi kosovski Srbi, koji bi zeleli da glasaju jer znaju da treba da budu deo buducnosti, nece imati potrebnu hrabrosti da to i urade, i pored svih sigurnosnih mera”, kaze Jesen-Petersen.\nPravo glasa na parlamentarnim izborima ima milion i 400 hiljada gradjana. Na Kosovu ce biti otvoreno 566 birackih centara, u Srbiji 15 a u Crnoj Gori 5 birackih centara. Preliminarni rezultati glasanja bice objavljeni u ponedeljak, dva dana posle izbora, dok ce konacni rezultati biti objavljeni nakon nedelju dana ili kasnije. Izbore ce nadgledati 13 hiljada domacih i medjunarodnih posmatraca.\nOvo su prvi izbori koje su pretezno organizovale kosovske institucije.\nOdluka za produzenje mandata institucijama Kosova sa tri na cetiri godine nece biti doneta pre odrzavanja opstih izbora, potvrdili su nasem radiju zvanicnici medjunarodne admnistracije na Kosovu uprkos najavama da ce sef UNMIK-a potpisati pravilnik kojim ce mandate institucija Kosova sa tri, kako je predvidjeno Ustavnim okvirom, produziti na cetiri godine\n“Nema nicega novog na tom planu i odluka ce biti doneta posle izbora”, izjavila je director Departmana za informisanje UNMIK-a Hua Jiang isticuci kako ce detalji o dosadasnjem radu i sta se ocekuje u medjuvremenu biti predocene javnosti.\nZvanicnici UNMIK-a su izjavili kako cinjenica da se odluka nece doneti ili obznaniti prije odrzavanja izbora ne znaci da se UNMIK odrekao stava da se institucijama Kosova koje ce proizici iz sutrasnjih opstih izbora produzi mandat na cetiri godine.\nInace, na zahtev premijera Kosova Bajrama Rexhepija sef UNMIK-a Soren Jessen Petersen se pocetkom meseca saglasio da se mandat Skupstini i drugim institucijama sa tri produzi na cetiri godine.\nZvanicni UNMIK-a su tada izjavili kako ce se produzenje mandata\nRegulisati posebnim pravilnikom, koji se prema recima glasnogovornice Hua Jiang nece doneti prije odrzavanja izbora.\nOcekuje se, kao sto je i najavljeno, da ce pravilnik o produzavanju mandata ici u istom paketu sa pravilnikom o stvaranju novih ministarstava u vladi Kosova. Prema recima predstavnika vlade radi se o Ministarstvu za energetiku i minerale, Ministarstvu za lokalnu upravu i Ministarstvu za prava zajednica i povratak.


PREMIJERA SYNERGY TORIC SOČIVA U SRBIJI - Kllinika Bulevar\nPREMIJERA TECNIS SYNERGY TORIC SOČIVA U SRBIJI\nTorično sočivo najnovije generacije Tecnis Synergy Toric, za cilindrične dioptrije, stiglo je i u Srbiju i prvo takvo je ugrađeno pacijentu koji je poverenje poklonio Očnoj klinici Bulevar u Novom Sadu.\nTo je revolucionarno rešenje za mnoge pacijente kojima je takvo sočivo jedino rešenje za njihovu dioptriju. Zahvaljujući visokom kvalitetu i performansama nakon operacije ugradnje toričnog Synergy sočiva, pacijenti dobijaju jasan vid na svim udaljenostima i danju i noću i slobodu od dioptrijskih naočara.\nPacijent Oliver Urban Peter došao je iz Austrije kako bi mu bilo ugrađeno premijum sočivo najnovije generacije baš na našoj klinici, po preporuci. Tom operacijom pacijent se oslobodio cilindrične dioptrije i rešio problem sa vidom na daljinu i na blizinu.\nTecnis Synergy Toric sočivo, koje proizvodi kompanija Johnson&Johnson Vision, je sočivo poslednje generacije, koje osim ispravljanja dioptrije na daljinu i na blizinu ispravlja i astigmatizam.\nSynergy sočivo idealno je za pacijente s kataraktom i one koji ne žele nositi naočare za čitanje, za srednju distancu i za daljinu.\nOvim poduhvatom smo još jednom pokazali da se trudimo da našim pacijentima pružimo najbolje, prateći svetske trendove u oftalmologiji.


Milenko-Topic-izjava-posle-osvajanja-titule | MTELBA\n"ABA liga je i dalje u našim mislima", priznao je trener Zvezde posle osvajanja prvenstva Srbije. Setio se Alimpijevića, govorio o promašajima, momentima odluke u Podgorici, svojoj sudbini u klubu...\nMVP Alen Omić: Hvala Zvezdi, ostao bih ovdje\nTopić je napravio poseban osvrt na treću utakmicu finala ABA lige, u kojoj je Džejms Feldin promašio trojku za pobedu, a Matijas Lesor uhvatio loptu i promašio i zicer.\n"Opet bih se vratio na utakmicu u kojoj smo imali šut za tri poena, pa ofanzivni skok. Da smo taj šut pogodili, da smo se vratili u Beograd, da se igrala peta utakmica... Verovatno svega ovoga ne bi ni bilo i pričali bismo o uspešnoj sezoni, a ovde bi sedeo Alimpijević, a ne ja. To jedan šut, promašaj, izgubljena lopta u kritičnim trenucima. To je odlučivalo o uspešnoj ili neuspešnoj sezoni".\nKada nije bio igrač i trener, Milenko Topić pratio je Zvezdu iz partera. Kaže da će tako i ostati i da će biti u "Pioniru" bez obzira na svoju ulogu sledeće sezone. "Volim Zvezdu i biću uz Zvezdu uvek, na bilo koji način. Naravno, i kao podrška na tribini, kao svih ovih godina. Jednostavno, volim klub i ne znam dalju sudbinu posle svega ovoga. Treba analizirati zbog čega se sve to tako izdešavalo, pa ćemo videti. Tu sam, stojim na raspolaganju, mnogo volim Zvezdu i spreman sam za bilo koju ulogu u kojoj ću pomoći. Zaista neću da budem teret nikome, a posebno ne Crvenoj zvezdi. Tu sam i videćemo šta će se dalje dešavati".\nDa li je trijumf u finalu Superlige "spasao" sezonu?\n"Nismo se borili za titulu da bismo spasavali sezonu. Prosto, to je takmičenje u kojem učestvujemo, hteli smo da dođemo do kraja, a u prethodna dva takmičenja takođe smo bili u finalu, iako nismo uzeli ni Kup, ni ABA ligu. Hteli smo da dođemo do kraja, da osvojimo to. Ipak je ovo šampionat države i stvar prestiža. To nas je držalo do kraja i motivisalo".\n"Sezona može da se tumači na mnogo načina. Da je ta jedna lopta ušla i da smo imali sreće u toj utakmici kao u prvoj protiv FMP-a (kad je Pot promašio polaganje za pobedu) i da je ta trojka (Feldinova protiv FMP-a) ušla i tada, kada je trebalo, bila bi skroz druga priča i drugi utisci. Ali, eto, to je život. Moramo se nositi sa tim".\nPosčle 79. i poslednje utakmice ove sezone, Topić nema dilemu koji je najjači utisak sa kojim odlazi na odmor.


RTCG - Radio Televizija Crne Gore - Nacionalni javni servis :: Ekonomija :: Vlada da raskine koncesiju sa Vektrom Jakić\nUPRAVA ZA ŠUME 13. 03. 2019. 13:06 >> 12:32 1\nUprava za šume predložila je Vladi da pokrene postupak za raskid koncesionog ugovora sa pljevaljskom kompanijom "Vektra Jakić", jer koncesionar, između ostalog, nije u predviđenim rokovima platio koncesionu naknadu od 2,44 miliona eura.\n"S obzirom na to da koncesionar u kontinuitetu krši odredbe ugovora o davanju koncesija, odnosno prava na korišćenje, uzgoj i zaštitu šuma i izgradnju i održavanje šumskih saobraćajnica, kao i činjenicu da ne postoji mogućnost otklanjanja štetnih posljedica koje su nastupile, predlažemo da se on raskine", navodi se u dokumentu u koji je agencija Mina-business imala uvid.\nPredstavnici Uprave tvrde da je "Vektra Jakić" prekršila ugovor, jer nije blagovremeno i u planiranim rokovima izmirila koncesionu naknadu od 2,44 miliona eura.\nOni su podsjetili da predmetno potraživanje nije bilo obuhvaćeno ugovorom o reprogramu poreskih potraživanja, koji je "Vektra Jakić" zaključila sa Poreskom upravom.\nVektra Jakić Uprava za šume Koncesija\nOtpustili zaposlene u proizvodnji


Ko ima najveće plate u Nemačkoj: Jedna grupa radnika ubedljivo najviše zarađuje – Dnevni Magazin\nKo ima najveće…\nKad se govori o platama u Srbiji i regionu, najčešće kreću poređenja sa Nemačkom. Ali, odavno srpski radnici mogu samo da sanjaju da im ti iznosi svakog meseca legnu na bankovni račun. Stalno zaposleni radnik u Nemačkoj zarađivao je u proseku 3.975 evra bruto mesečno u 2020. godini, u poređenju sa 715 evra koliko je bila u našoj zemlji, pokazuju podaci Zavoda za statistiku.\nRast u platama vidljiv je i kad se gledaju podaci iz 2009. i 2019. Naime, u 2019. mesečni bruto iznos je bio 3.994 evra, u 2009. 3.141 evro, piše Fenix-magazin.\nNužno je pak napomenuti da oko dve trećine Nemaca prima mesečne plate ispod bruto proseka od 3.975 evra, i da samo otprilike trećina prima više od te vrednosti. Međutim, oni imaju tako visoku zaradu da je prosečnu vrednost kad se gledaju sve plate toliko viša.\nNeto zarada: šta ostaje od bruto\nIako je lepo čuti bruto iznos, svi smo i te kako svesni da je to ukupni iznos pre svih poreskih davanja. Toga je svestan i Savezni zavod za statistiku koji kontinuirano izračunava modele zarade.\nNa primer, neoženjeni muškarac koji u proseku zarađuje 4.745 evra mesečno u Nemačkoj, uključujući posebna plaćanja, ostvaruje neto prihod od 2.848 evra. Oženjenom muškarcu od iste plate ostaje 3.231 evro. Ako ima jedno dete dobija 3.249 evra, s dvoje dece 3.261 evro.\nU prvom slučaju udeo neto zarade u bruto platu iznosi 60 posto, u drugom slučaju 68,1 posto, u trećem 68,5 posto, a u četvrtom 68,7 posto. Kad se radi poređenje na nivou Evrope, u tom slučaju neto prihod Nemaca je iznad proseka. Prema studiji „GfK Purchasing Power Europe 2020“, prosečni neto prihod po glavi stanovnika godišnje iznosi 22.388 evra.\nPrema analizi portala Stepstone, lekari su najplaćeniji. Oni u proseku primaju bruto platu od 89.500 evra godišnje. Čak i uz značajne razlike između pojedinih medicinskih zanimanja, nijedna druga grupa radnika ne može da postigne tako visok nivo prihoda.\nDruga najbolje plaćena grupa radnika su savetnici za imovinu, kontrolori i drugi finansijski stručnjaci koji godišnje bruto zarade 73.800 evra. Advokati su treći po zaradi, oni sa završenim pravnim fakultetom mogu očekivati da će im prosečna bruto plata biti 68 600 evra.\nU mnogim zemljama i dalje prevladava stav da se bolja plata može lakše obezbediti s fakultetskom diplomom. U slučaju Nemačke to potvrđuju podaci. Naime, akademici imaju prosečnu platu od 65.800 evra godišnje, dok kvalifikovani radnici bez diplome zarađuju u proseku 49.200 evra bruto godišnje.\nPostoji, doduše, grupa koja je izuzetak – kontrolori letova. Oni nemaju završen fakultet, a odlično zarađuju. U proseku oni mogu očekivati 6.150 evra bruto mesečno.\nPrema Saveznom zavodu za statistiku, stalno zaposleni na području financijskih i osiguravajućih usluga najbolje su zarađivali prošle godine s bruto godišnjom zaradom od 80.030 evra bez posebnih plaćanja. Iz njih je sektor snabdevanja energijom sa 71.738 evra, dok je najniža plata bila u ugostiteljstvu sa 25.705 evra, piše Fenix-magazin.\nKompanija Stepstone upotrebila je u analizi u 2020. godini čak 132.218 podataka o platama prema zanimanjima, poput menadžera ljudskih resursa ili mrežnog administratora. Pokazalo poslodavci nadprosečno isplaćuju plate u industriji biotehnologije i industriji poluprovodnika. Najgore su prošli radnici kol centara, čiji poslodavci isplaćuju do 31 posto niže plate od proseka za firme u svim granama privrede.


Leoni otvorio pogon u Nišu, oko 7.000 gradjana dočekalo Vučića ispred fabrike\nPočetak/Ekonomija/Leoni otvorio pogon u Nišu, oko 7.000 gradjana dočekalo Vučića ispred fabrike\nNiške Vesti25. aprila 2018.\nNemačka kompanija Leoni, proizvodjač optičkih vlakana i kablova, danas je u Nišu otvorila novi pogon u kojem će biti zaposleno 2.200 radnika.\nPogon gde će se proizvoditi auto-kablovi je na oko 20.000 kvadrata, a u njega je uloženo oko 22 miliona evra. Država je pomogla otvaranje pogona otkupom zemljišta za izgradnju i isplatom subvencija Leoniju.\nOtvaranju pogona u Nišu prisustvovao je predsednik Srbije Aleksandar Vučić koji je rekao da je država dosta učinila za Niš ono što nije ni za jedan drugi grad u Srbiji.\n“Da nismo dali taj novac ne bi nam niko ostao ni u Prokuplju, ni u Merošini, ni u Doljevcu, a malo ko i u Nišu”, rekao je Vučić i dodao da je za ostale fabrike u Nišu država izdvojila još “osam, devet, deset miliona evra”.\nOn je podsetio da Leoni u Srbiji trenutno upošljava 6.000 radnika, a zajedno sa pogonom koji će biti izgradjen u Kraljevu u toj nemačkoj kompaniji radiće ukupno 11.000 radnika.\nGradonačelnik Niša Darko Bulatović rekao je da je otvaranje novog pogona Leonija značajan dan za grad Niš.\n“Za razliku od ranijeg perioda kada su se fabrike u Nišu zatvarale i prodavale u bescenje, ponovo otvaramo pogone u kojima se zapošljavaju ljudi, a medju njima su i mnogi visokoobrazovani ljudi koji su prethodnih godina odlazili u beli svet”, rekao je Bulatović.\nOn je istakao da će novi pogon Leonija za budžet grada Niša značiti direktnu korist od blizu stotinu miliona dinara od poreza na zarade.\nDirektor kompanije “Leoni” za Srbiju Klemens Saks podsetio je da je ugovor o izgradnji fabrike u Nišu ta fabrika potpisala sa Vladom Srbije septembra 2016. godine.\nSaks se zahvalio Vladi Srbije i gradonačelniku Niša Darku Bulatoviću na podršci za otvaranje novog pogona.\nOtvaranju pogona Leonija prethodilo je obraćanje predsednika Srbije Aleksandra Vučića gradjanima ispred fabričkog kruga.\n„Neki su pitali da li smem da dodjem u Niš. Da li Niša treba da se plaši onaj koji je tu doveo fabrike, napravio najmoderniji Klinički centar, izgradio puteve“, zapitao je Vučić.\nNajavio je da će u avgustu ove godine u Nišu otvoriti pogon i poznati austrijski proizvodjač rasvete, Cumtobel.\nSkupu ispred pogona Leonija prisustvovalo je oko 7.000 gradjana Niša, al i drugih mesta u ovom delu Srbije.\nAleksandar Vučić Darko Bulatović Fabrika Leoni posao\nNovi poziv projekta „Znanjem do posla“ za poslodavce koji traže mlade radnike\nAgenciji MAKI-MAR potrebne radnice – HITNO!